Bukedde Online - By'olina okumanya ng'ogula ennyumba ewedde\nEbintu by'olina okwetegereza ng'ogula polo...\nKya makulu omuntu akuguza ennyumba okukuwa ppulaani yaayo n’ogiwa omukugu nagyetegereza okukakasa nti ebiriko byagobererwa bulungi okwewala okufuna obuzibu kubanga abantu abamu beesanga tebagoberedde bulungi ppulaani eziba zaabaweebwa.\nBw’oba ogula ennyumba ng’eno olina okusooka okufuna omukugu n’asooka agyetegereza okulaba oba bye baakozesa bituufu.\nNG'OGGYEEKO kkampuni ezimanyiddwa mu kuzimba ennyumba nga bwe bazitunda, waliwo n'abantu ssekinnoomu abettanidde enkola eno wabula bangi bagyevuma\nolw'ebizibu ebitali bimu bye batamanyirawo mu ntandikwa.\nOkuzimba ennyumba ey'amaka ey'omulembe ensaamusaamu n'eggwa bulungi kyetaagisa ssente ezitakka wansi wa bukadde 100 okusinziira ku bunene bwayo\nKyokka ennyumba eno bw'ogiteeka ku katale oyinza okusitaana nayo okufuna omuntu\nagigula naddala ng'akuwa ssente z'oyagala.\nOkunoonyereza kwe tukoze tukizudde ng'oluusi ba bbulooka b'amayumba n'ettaka be basinga okugula ennyumba eziwedde n'oluvannyuma ne bazitunda n'ekigendererwa ky'okukola amagoba oba okuterekamu ssente zaabwe.\nKyokka abantu abamu babeevuma okubadondola ate bbo bwe baba bazitunda ne baziseera. Abantu batono nnyo abazimba ennyumba z'amaka ate oluvannyuma ne bafuna ekirowoozo ky'okuzimba endala kubanga okuzimba ennyumba si kyangu naddala ku mulembe guno ng'ebizimbisibwa bya bbeeyi.\nYing. Fred Jjuuko Wavamuno owa Jjuuko Construction Uganda Ltd agamba nti tawagira muntu kugula nnyumba ewedde olw'ebizibu ebikirimu. Jjuuko agamba nti\nbuli muntu akozesa matiriyo wa njawulo n'abazimbi nga kizibu okumanya ebipimo ebituufu ebyakozesebwa kubanga bannannyini zo bazitunda ziwedde nga\nbamaze n'okuzisiiga langi nga zirabika bulungi.\nPulaani y'enju: Buli muntu alina pulaani y'ekirooto kye era ssinga ogula ennyumba ewedde obeera tokyalina mukisa kutuukiriza pulaani y'ennyumba y'ekirooto kyo.\nOmutindo gw'ebintu ebyakozesebwa munda okugeza eby'amasannyalaze n'amazzi\ntegutera kubeera mulungi naddala ku bantu abamanyi nti bazimba nnyumba\nz'akutunda. Ennyumba ogisulamu emyezi mukaaga gyokka ebintu ne bitandika\nokufa ng'olina okuteekamu ebirala.\nEnkaayana ku ttaka: Abantu abamu batunda ennyumba zaabwe olw'enkaayana ku ttaka era ssinga tokola kunoonyereza kumala emikisa mingi egy'okufiirwa ssente\noba okugwa mu ntalo zino obulamu bwo bonna. Jjuuko agamba nti ettaka erimu\nbwe libeerako enkaayana liteekebwako envumbo era abamu bwe balaba bibalemeredde basalawo okuzitunda.\nEmiriraano: Gino gikosa atunda n'agula naddala nga baliraanwa bakola ebintu ebitategeerekeka ng'obusamize, okuliraana kkanisa z'abalokole, ebibanda bya firimu n'ebintu ebirala.\nEnsereka y'ennyumba: Ennyumba za mwamba ezisinga bwe siserekebwa omuntu atalina bukugu zitonnya oba okulabika obubi. Nnannyini yo bw'emutama asalawo\nkugitunda kyokka olwokuba ebeeramu siriingi, gwe agula kino toyinza kukitegeererawo.\nBano baali mu bitundu by'e Kyengera nga beerula empenda z'ettaka.\nBY'OLINA OKUGOBERERA NG'OGULA ENNYUMBA EWEDDE\nEkkubo erikutuusa ku nnyumba: Abantu abamu bagula ennyumba nga tebafuddeyo kumanya oba ennyumba ziriko ekkubo erikutuusa awaka.\nEntambula okutuuka ku mulimu: Kikulu nnyo okumanya olugendo okuva ku nnyumba gy'ogula ne w'okolera okusinziira ku nnyingiza yo.\nOlina okumanya ebbanga ennyumba ly'emaze okuva lwe yazimbibwa na lwaki etundibwa kubanga ennyumba ezimu zibeeramu ebizibu ebitali bimu ebiyinza okulemesa abantu okuziwangaaliramu.\nEbyokwerinda by'ekitundu: Eno nsonga nkulu nnyo kubanga tewali muntu yandyagadde kubeera mu kitundu kitaliimu butebenkevu.\nEbintu ebikozesebwa mu bulamu obwabulijjo okugeza amasomero, amalwaliro, amaduuka n'amasinzizo. Bino byonna tolina kubibuusa maaso ng'ogula ennyumba.\nObwannannyini ku ttaka: Olina okumanya ekika ky'ettaka okuli ennyumba gy'ogenda okugula okugeza lya kyapa oba lya kabaka. Bbeeyi y'ennyumba eyawukana okusinziira ku kika ky'ettaka kw'ezimbiddwa.\nEkika ky'ennyumba: Olina okumanya ekika ky'ennyumba gy'ogula ne ky'ogenda okugikozesa. Omuntu ayagala ennyumba ey'okukoleramu bizinensi yandibade yettanira ebifo ebiriraanye abantu oba amakubo ate ayagala ey'okusulamu yandibadde\nanoonya ekifo ekisirifu.\nYing.Vincent Katende owa Treasure Invest and Contractors agamba\nnti omuntu nga tannaba kugula nnyumba yandibadde asooka okunoonyereza\nku ttaka kw'etudde naddala eziri ku ttaka ly'ekyapa okumanya obutuufu bw'ekyapa kyayo. Ate ez'endagaano kirungi ne weebuuza ku ba LC oba Omutongole\nwa Kabaka okusobola okufuna obutuufu bw'ettaka eryo. Ekiddako kwerula mpenda okumanyira ddala poloti gy'ogula weeyita nga inokikolebwa omupunta.\nKatende agamba nti nga tonnaba kugula nnyumba, wandibadde weekwata omukugu mu by'okuzimba n'asooka agirambula okumanya omutindo gw'ebintu ebyakozesebwa.\nKatende ayongerako nti kya makulu omuntu akuguza ennyumba okukuwa ppulaani yaayo n'ogiwa omukugu nagyetegereza okukakasa nti ebiriko byagobererwa bulungi okwewala okufuna obuzibu kubanga abantu abamu beesanga tebagoberedde bulungi\nppulaani eziba zaabaweebwa.\nEBIWALIRIZA ABANTU OKUGULA ENNYUMBA EZIWEDDE\nlAbantu abamu baweebwa amagezi okugula ennyumba eziwedde okwewala emitendera omuntu gyayitamu ng'azimba.\n-Okutunda ennyumba eziwedde yafuuka bizinensi era waliwo abagukola ng'omulimu nga bateekamu ssente zaabwe.\n-Bankubakyeyo abasinga tebeesiga banganda zaabwe kubakwasa ssente okubazimbira era basalawo mu kifo ky'okuzimba okugulira ddala ennyumba eziwedde. Ate abalala tebalina bugumiikiriza bwa kulinda bbanga ennyumba ly'emala ng'ezimbibwa.\nAbeera n'oluwummula lwa myezi ebiri nga tasobola kuzimbiramu nnyumba n'eggwa bulungi.\n-Abantu abamu balina endowooza nti bw'ogula ennyumba ewedde obeera okekkereza okusinga eyeezimbidde wabula kino kisinziira ku bunene bw'ennyumba n'ebintu by'okozesa ng'ozimba.\nETTAKA KWE NAGULA ENNYUMBA SAAMANYA NTI KULIKO ENKAAYANA\nMu 2013, Anthony Musaazi yali anoonya ennyumba ne poloti eby'okugula.\nMukwano gwe yamutemyako nti waliwo ennyumba etundibwa e Mutungo.\nOlwokuba nali nninawo ku ssente, olwatuuka ku nnyumba nalaba ng'alonze olwa ssente ze bannamulira ne nsasula.\nBaaginnamulira obukadde 15 ne nsooka nsasulako obukadde 7 endala ne nzisasula oluvannyuma lw'emyezi ebiri.\nEnnyumba eno erimu ebisenge bina,eddiiro, ekinaabiro n'effumbiro. Temwali siriingi ne pulasita nga ne wabweru tewedde bulungi nga ne ggeeti tekuli.\nEnnyumba etudde ku bugazi bwa ffuuti 20 ku 50. Bwe nnamala okumalayo ssente, natandika okuwulira enkaayana ku ttaka lino.\nDr. Muhammed Kasasa n'abaana ba Ssekabaka Muteesa II nga bakulembeddwaamu Omulangira David Wasajja be bakaayanira ettaka lino. Nasooka kutya kyokka oluvannyuma ne hhuma kubanga ettaka lino kuliko n'abagagga abalala bangi.\nWabula ekisinze okummalamu amaanyi ye nteekateeka ya gavumenti ey'okuzimba oluguudo lwa Southern Bypass ekyayongera okunneeraliikiriza kubanga simanyi oba\ngavumenti enaasobola okundiyirira ssente ezisobola okugula poloti n'okuzimba ennyumba ey'ekirooto kyange oba okugulamu endala.\nTtiyaggaasi n'amasasi binyoose nga Abtex ne Bajjo banoonyeza Nyakato akalulu\nFDC nayo etegese emikolo gy'Ameefuga egyayo\nAbakristaayo ba St. Peter's Ndeeba bafunye ku ssanyu\nEbintu by'olina okugoberera ng'ozimba awali olusozi\nAyagala okuzimba mu 2019 abakugu bakuwadde amagezi\nEngeri amabaati gye gaggyayo oba okutta obulungi bw'ennyumba


Bukedde Online - Abongedde okuwambibwa beeraliikirizza abantu\nTeopista Nakiwala, eyasigala n’abaana ba Fred Kamya Teopista Nakiwala, eyasigala n’abaana ba Fred Kamya akyapooca n’ebiwundu mu ddwaaliro.\nABANTU abawambibwa bongedde okweraliikiriza abantu nga bwekitwaliddemu n'abasuubuzi b'ewa Kisekka obukenke ne bweyongera.\nOmwogezi wa poliisi mu ggwanga, Fred Enanga yagambye nti, waliwo ebikwekweto ebigenda mu maaso okukwata abeenyigira mu kwekalakaasa okwaliwo nga November 18 ne 19, 2020.\nNti abamu ku bagambibwa nti bawambiddwa batwalibwa bitongole bya byakwerinda ebimanyiddwa ng'ensonga zaabwe zaakutegeerekeka mangu.\nAlimukizi Ddamulira eyakwatibwa ne mukama we John Ddamulira atunda nnati ewa Kisekka be bamu ku baawambibwa n'abalala basatu nga babaggya mu katale k'ewa Kisekka emisana ttuku ne babateeka mu mmotoka ezeefaananyiriza takisi ezitaliiko nnamba.\nAlimukizi yayimbulwa kyokka, mukama we, Ddamulira n'okutuusa kati tamanyiddwaako mayitire.\n"Nga November 21, 2020, twali ku dduuka ku ssaawa nga 6:00 ez'emisana nagenda okulaba ng'abasajja abaali bambadde engoye eza bulijjo nga bonna beekapise obukookoolo, babuuka mu mmotoka ne batusongamu emmundu era mukama wange\nJohn Ddamulira ne bamuteekako empingu ne batusula mu bummotoka bwabwe ne batwetoolooza ekibuga nga bwe batukuba." Alimukiza bwe yategeezezza.\nAyongerako nti abasajja baabakuba emiggo buli kitundu kya nnyingo era mu kiro ku ssaawa nga ttaano baamusuula e Bweyogerere ku luguudo lw'eggaali y'omukka ate mukama we ne bamutwala.\nYagambye nti, baabakuba nga bababuuza lwaki bakola effujjo ewa Kisekka. Paul Kato, Edriisa Webisa, Ben Kyaligonza ne Michael Mukwaba bagamba nti abaawamba Ddamulira bazzeemu ne bawamba ne Charles Ssewanonda nga December 23, 2020 emisana.\n"Twali tuli ku mirimu gyaffe ne tulaba abasajja abajja beekapiise obukookolo mu takisi kigege bbiri ne bamukwata okuva ku dduuka lye ne bamutwala. tugezezzaako okumunoonya ku poliisi n'ebitongole ebirala yonna akyabuze," bwe baategeezezza.\nBaagasseeko nti, ne munnaabwe omulala omukubi w'ebikonde, Joseph Lubega amanyiddwa nga Joey Vegas baamukutte ava kuziika ng'adda ewuwe mu bitundu by'e Bwaise. Vegas naye alina edduuka ewa Kisekka.\nBANNABYABUFUZI B'E NANSANA TEBALABIKAKO\nJohn Bosco Sserunkuuma ‘Kaana ka Mbaata' avuganya ku bwakansala bwa Nansana West ward yakwatibwa abasajja abaali mu ngoye ezaabulijjo nga balina emmundu e Nansana.\nOmukwanaganya w'ekibiina kya NUP mu Nansana, Joseph Matovu agamba nti Sserunkuuma yasooka kubategeeza nga bwe waliwo abantu abaali bamulondoola era waayita ennaku ntono n'abuzibwawo.\nRichard Lubwama Mukubabyasi omu ku balondoola ensonga z'abantu abagambibwa okuwambibwa mu bitundu by'e Ntebe yagambye nti bangi abawambiddwa e Ntebe ne bataddamu kulabikako.\nKyokka ku Lwomukaaga nga January 2, 2020, abeebyokwerinda baayimbuddeko mukaaga ku babadde banoonyezebwa.\nAbaayimbuddwa baategeddeko erinnya limu okuli; Ssaazi, Bakari, Wasswa, Brian ne Musinguzi. Bano baabuzibwawo nga beeyambisa mmotoka bbiri okuli; Toyota Super Custom eyaliko nnamba UAM 215N ne Toyota Drone eyaliko nnnamba UAX 186T.\nWaliwo abalala mukaaga be bakyanoonya okuli; Ashiraf Nsubuga, Reagan Ssentongo, Jamir Kigozi, Julius Kayiwa n'omulala gwe bamanyiiko erya Khassim nga baawambibwa nga December 22, 2020. Ate Johns Zzaake Kasoma ne Abraham Oteka baawambibwa December 24, 2020.\nFFAMIRE Z'ABAWAMBIBWA ZAAGALA BWENKANYA\nAgnes Nabwire muka Mohammad Kanata omutuuze w'e Walusubi e Mukono eyabuzibwawo nga December 23, yagambye nti, omwami we baamukwata ku ssaawa\nmunaana ez'ekiro. Abaamutwala baamugamba nti, baali bapoliisi.\nOkuva lwe yatwalibwa yagambye nti, baagenda ku poliisi e Walusubi ne babagamba okuwambibwa kwa bba si musango.\n"Baatubuuza oba tumanyi abaamuwambye bwe twabagamba nti tetubamanyi ne bagamba bo tebakolera ku lugambo," Nabwire bwe yagambye.\nYayongeddeko nti beeyongerayo e Mukono aba poliisi ne babagamba bagende ewa RDC Fred Bamwine n'abawa nnamba y'essimu n'abalagira bagende ew'akulira okunoonyereza ku buzzi bw'emisango kyokka nayo bwe baatuukayo, yabatambuza okutuusa lwe baakoowa nga n'okutuusa kati, omusango tebaguyingizanga mu bitabo bya poliisi n'omuntu waabwe talabikanga.\nOmulala gwe baatwala, ye Mariam Nakidde eyali yeesimbyewo ku bwakansala e Naggojje ku kaadi ya NUP. Muganda we Swabula Nakidde 14, yagambye nti, ku Ssande nga January 3, 2021 ku ssaawa ssatu ez'ekiro, mmotoka bbiri Drone zaasimba mu luggya ne muvaamu omusajja n'agoberera Mariam eyali afulumye wabweru okuwa enkoko emmere ne bamuwamba.\nOno baamulesa omwana wa myezi mwenda gwe yagambye nti asula akaaba obudde okukya. Nnyina abaamutwala tebamanyiddwa.\nVincent Ssekanjakko ow'e Katoogo yagambye nti, yasimattuka okuwambibwa. Abaali baagala okumuwamba yabasanga ku nnyumba ye mu kiro bwe yali adda awaka n'abalengera nga basamba oluggi. Yagambye nti, baatulugunya abaana be ng'abalengera. Abantu abasoba mu 30 be bakawambibwa e Mukono.\nEMISANGO 32 EGY'ABABUZE EGIRI MU KKOOTI\nBruno Francis Bazibu yawambibwa nga October 31, 2020 ku Okello House mu Kampala gye yali agenze okwetaba mu lukiiko olumu.\nFiona Namazzi mukyala wa Bazibu yagambye nti yaggula ku Gavumenti omusango gw'okubuzaawo bba mu kkooti ng'omusango gwali wa mulamuzi Musa Ssekaana era gwali gukyawulirwa engambo ne ziyitingana nti Bazibu yali atwaliddwa mu kkooti y'amagye e Makindye.\nBaamuvunaana kusangibwa n'ebyokulwanyisa okuli amasasi, emmundu, n'omukka ogubalagala ebigambibwa nti byaggyibwa mu maka ge agasangibwa ku kyalo Bugembe-Kasengejje e Wakiso.\nEmisango gy'abawambiddwa emirala egiri mu kkooti kuliko; Benjamin Rutabane, Emmanuel Magezi ne Theogen Sendegeya, Elsie Betty Mutaisa Mukalazi, Agaba Twinomujuni, Kakweza Rukira Bashaija, Denis Okello, Chrales Ongom Labeja, Francis Maurice Gasangwa, Elly Tumwine, Maj. Patrick Onyati Capt. Isaac Chemonges, Denis Mubiru, James Mwima, Andrew.\n137 Baazaaliddwa ku ssekukkulu


Bukedde Online - Bamukutte mu bubbi\nOwa CMI awonye okuttibwa\nAshiraf Kivumbi ye yakwatiddwa poliisi y’e Wandegeya oluvannyuma lw’okumunoonyeza akaseera olw’okuteega abantu ku nguudo naddala olwa Bombo Road ne Gadaffi ne banne ne bakuba abantu ne babanyagako ebyabwe ku kifuba ne badduka nabyo.\nAkulira ebikwekweto ku poliisi y'e Wandegeya, Mubaraka Ssemakula ng'atwala Kivumbi mu kaduukulu oluvannyuma lw'okukwatibwa.\nPOLIISI ekutte omuvubuka gw’erudde ng’enoonya agambibwa okuba mu kabinja ak’omutawaana akateega abantu ku nguudo mu bitundu by’e Wandegeya ne Makerere ne babakuba n’okubanyaga.\nOno okukwatibwa, abaserikale ku poliisi ye Wandegeya ku Mmande baasoose kufuna mawulire nti waliwo gye yagenze okubba okuliraana paaka ya Namayiba ne bamukuba n’addukira ewa Maama we, Cate Nabakooza abeera mu Kivvulu okusobola okufuna obujjanjabi gye baamukwatidde.\nAmyuka omwogezi wa poliisi mu Kampala n’emiriraano, Luke Owoyesigyire yagambye nti poliisi erudde ng’enoonya Kivumbi oluvannyuma lwa kkamera okumukwata ne banne nga banyaga abantu n’okubakuba ne badduka ng’olwakwatiddwa yayogedde gy’atunda omunyago.\nOwoyesigyire yagambye nti poliisi yasooka kukwata munne wa Kivumbi nga ye Allan Kyaadi ng’ono ye yabuulira abaserikale banne bwe balii mu kabinja nga bakulirwa Kivumbi era nga basibuka mu kitundu kya Makerere Kivvulu ne bagenda ku nguudo okuteega abantu ab’okubba nga ye yatwalibwa mu kkooti n’avunanibwa nga kati ali ku limanda e Luzira.\nYategeezezza nti egimu ku misango poliisi kw’erina obujulizi obuluma Kivumbi kuliko bwe yakuba Omuchina Yuquang Wei n’amumenya omukono ssaako okumwasa ffeesi bwe yamusikambulako ensawo omwali ebintu bye bwe yamusanga ku Bat Valley nga May 3 2019 ng’ono yatwalibwa Kenya okufuna obujjanjabi nga poliisi yaggulawo omusango oguli ku faayiro CRB 267/2019.\nYagasseeko nti Kivumbi era abadde anyakula ssimu z’abantu n’addukira mu mwala gw’e Nakivubo ng’abantu bwe bagezaako okumuwondera banne bwe bali mu kabinja nga bamutaasa era nga poliisi erina fayiro z’emisango etaano mwe yenyigidde.\nKivumbi akuumirwa ku poliisi e Wandegeya ku musango gw’obubbi oguli ku fayiro SD 10/02/06/2019 era yayogedde omusajja Baker Mayanja akolera ku kizimbe kya Mutaasa Kafeero gw’alumiriza okuguza amasimu g’abbye ku bantu\nWandegeya - Makerere,\npoliisi y'e Wandegeya,


Bukedde Online - Palamenti ekakasizza Ssekandi ne Mbabazi\nPalamenti ekakasizza Ssekandi ne Mbabazi\nBukenya bamusanze yeetegese\nBesigye alonze Nandala Mafabi okukulira ol...\nSsekandi 68, yakakasiddwa ku kifo kyâ€™omumyuka wa Pulezidenti mu lutuula olwakubiriziddwaÂ Sipiika Rebecca Kadaga nga ku babaka 245 abeetabye mu lutuula lwâ€™eggulo, 244 baamusembye okuggyako omu yekka eyagaanyi okulaga oludda.\nMu lutuula lwe lumu, John Patrick Amama Mbabazi, 62 naye yakakasidd\nMu lutuula lwe lumu, John Patrick Amama Mbabazi, 62 naye yakakasiddwa ku bwa Katikkiro wa Uganda wadde nga waabaddewo ababakaÂ abaagezezzaako okumusimbira ekkuuli bwe battukiza ebyâ€™ensimbi ezaabulankanyizibwa mu kutegeka olukungâ€™aana lwa CHOGM, ne ssente ezisukka mu buwumbi 11 aba NSSF ze baamuwa mu ttaka lyâ€™olutobazzi e Temangalo mu Wakiso.\nMbabazi yakubiddwaako akalulu , ababaka 225 ne bamusemba, kyokka 18Â ne bawakanya okulondebwa kwe ate abalalaÂ bana ne batabaako ludda.\nKati Mbabazi ne Sekandi babuzaayo kukuba birayiro mu maaso ga Pulezidenti Museveni, Ssaabalamuzi wa Uganda nâ€™akulira abakozi ba Gavumenti olwo bayingire ofiisi zaabwe mu butongole baweebwe nâ€™ebigenderako ngâ€™abakuumi nâ€™emisaala emisava.\nSsekandi ne Mbabazi baalondeddwa Pulezidenti MuseveniÂ nga yeeyambisa obuyinza obumuweebwa mu Konsitityusoni era ebbaluwa kwe yabalondeddeÂ yaziweerezzaÂ Sipiika wa Palamenti Rebecca Kadaga nga May 23, 2011 ngâ€™asaba Palamenti ebakakase.\nEkiteeso ekisaba Palamenti okukakasa Ssekandi ku bumyuka bwa Pulezidenti kyayanjiddwa Mike Mukulu (Soroti Munisupaali-NRM) ne kisembebwaÂ Rebecca Amuge Otengo (Mukazi Alebtong-NRM).\nAbabaka bonna baawagidde Ssekandi kyokka Latif Sebaggala (Kawempe North-DP) yalaze okutya ntiÂ emisango gyâ€™okulonda Ssekandi gyâ€™awerennemba nagyoÂ mu kkooti e Masaka bwe ginaamusinga ennamusa eyinza okudda ku nnyooge wabula banne baamukubye olube era bwe gwatuuse ku kukuba akalulu yâ€™omu ku baasoose okuwanika nti Ssekandi agwaanidde ekifo.\nAbabakaÂ bonna bassizza kimu nti Ssekandi si muli wanguzi, talina bbala lyonna, akwata mpola ensonga ze takulembeza mawanga na ddiini era nti bwe gutuuka ku byâ€™amateeka, obwongo bumwesera.\nAbooludda oluvuganya gavumenti baasabye Ssekandi okweyambisa obwogi bwâ€™obwongo bwe mu byâ€™amateeka okuwabula Pulezidenti Museveni ne gavumenti ya NRM okubavvoola nâ€™okuyisa olugaayu mu Konsitityusoni naddalaÂ ku nteekateeka eyâ€™okukyusa mu Konsitityusoni okugaana abeekalakaasi okweyimirirwa.\nEkiteeso ekyâ€™okukakasa Mbabazi ku bwa Katikkiro kyaleeteddwa Adolf Mwesige (Bunyangabu-NRM) ne kisembebwa Justine Kasule (Mukazi-Bugiri-NRM) wabula ababaka abâ€™oludda oluvuganya baamusimbidde ekkuuli nga bagamba nti tasaanidde kutuula mu ofiisi nnene bwetyo ngâ€™aliko enziro ku byâ€™ensimbi za CHOGM ne Temangalo.\nâ€œAmama Mbabazi, si mwesimbu, tasembererwa, wa mampaati era nâ€™amalala gaamuyingaâ€, Ken Lukyamuzi (Lubaga South-CP) bwe yamwesimbyemu wakati mu kungâ€™oolebwa abamu ku babaka ba NRM.\nYawagiddwa Issah Kikungwe (Kyaddondo South-DP) eyagambye nti Konsitityusoni tekkiriza muntu nga Mbabazi kulya gufo ogwo kyokka Sipiika Kadaga yabakubye ku nsobolotto nti ensonga ze bawanuuza tebaziriinako bukakafu.\nAbabaka abaawagidde Mbabazi baagambye nti alina obumanyirivu era muwulize eri Pulezidenti Museveni ne bategeeza nti Mbabazi alina ekitiibwa nâ€™obuyinza.\n'Enguzi mu ba tulafiki esinga ku lw'e Mityana'\nBaleese essaawa ezuukusa baddereeva abeebakira ku siteeringi


Bukedde Online - Naluwooza aswazizza abamusibako abasajja\nNaluwooza aswazizza abamusibako abasajja\nOmuyimbi Arial tebaamukubira kwerippa!\nBetinah Namukasa akaabidde ku kabaga.\nNAKINKU mu kunyeenyeza abayimbi ab’enjawulo ekiwato, Eva Naluwooza essanyu alina lya mwoki wa goonja oluvannyuma lw’okuzaalira bba omwana omulenzi.\nOmanyi gye buvuddeko eηηambo zibadde ziyitiηηana ku ntimbagano z’empuliziganya nga mwana muwala ono bwali olubuto kyokka ng’atankanibwa taata w’omwana era nga balusibye ku bayimbi abawera b’anyeenyeza ebiwato ku siteegi okusanyusa abawagizi baabwe omwabadde ne Eddie Kenzo.\nOwoolugambo waffe olwamutuuseeko mu kalwaaliro ka Maama Maria e Kagoma gye yazaalidde n’akubira bba essimu ng’amusaba ajje amulage ensi yonna abantu bave mu kumupaatiikako abasajja batamanyi.\nBba Mansur Kafeero (asitudde bbebi) yazze nga musanyufu era n’ategeeza nga bwe bamaze emyaka ebiri nga baagalana ne Naluwooza eyamuzaalidde era n’akakasa nti omwana wuwe. Yamutuumye Ryan Kiggundu Omar


Abavubira ku nnyanja Kyoga basatira: UPDF...\nMabiriizi mu musango gw’atutte mu kkooti ensukkulumu, ayagala esazeemu esala ya Ssabalamuzi Bart Magunda Katuleebe, Stella Alachi Amoko ne Jotham Tumwesigye.\nEnsonga Mabiriizi kwe yeesigamye ng’awaaba, etteeka liragira nti Omulamuzi gw’abeera mulwadde mu mubiri obwa mu bwongo takkirizibwa kuwulira musango n’aguwaako ensala.\nSsabalamuzi Katureebe yasinzidde mu kkooti n’ategeeza nti yabadde mulwadde ng’amaaso gamuluma ng’ategeka kuddayo mu ddwaliro bamulongoose.\nAtegeezezza nti Katureebe ne Museveni baamukwano nnyo era kino kyawaliriza Katuleebe okusenguka gye yali abeera e Nyrugulu n’adda e Kiruhura nga kati muliraanwa wa Museveni.\nBw’akyukidde Omulamuzi Amoko n’ategeeza nti ono bba Amoko Idule ye mubaka wa Uganda mu mukago gwa African Union ekitegeeza nti mukyalawe yali tayinza kusalira Museveni musango ne gumuzinga ng’ate yeeyawa bba omulimu, Ng’atuuse ku Mulamuzi Tumwesigye, agambye nti ono mukwano gwa Museveni nnyo gw’aludde nga bakolagana era siniya baasoma bonna mu Ntare School.\nOmusango Mabirizi aguwaabye ku kkooti ensukkulumu e Kololo n’ategeeza nti erina Abalamuzi 11 basobola okwerondako musanvu bokka ne bawulira okusaba kwe era singa abasatu baawawaabira banajja okugutuulamu waakukiwakanya.


Bukedde Online - Bobi Wine wakweyongerayo mu Kkooti etaputa Ssemateeka\nBobi Wine wakweyongerayo mu Kkooti etaputa Ssemateeka\n'Abakyala n'abavubuka mwettanire emisomo gy'ebyemikono'\nEyatta Moze Radio bamusonyiye ogw'obutemu:...\nOMUBAKA wa Kyadondo East, Robert Kyagulanyi Ssentamu amanyiddwa nga Bobi Wine ategeezezza nga bwagenda okweyongerayo mu kkooti etaputa Ssemateeka okuwakanya etteeka erikugira enkungaana gavumenti mweyita okumuggulako emisango.\nBobi Wine (ku ddyo) mukulu we Nnyanzi ne Eddy Mutwe mu kkooti.\nBobi Wine bino yabyogeredde ku kkooti ya Buganda Road gy'akedde leero kya mu musango ogumuvunaanibwa ogwokukuba olukungaana olutali mu mateeka.\nBobi agambye nti etteeka oludda oluwaabi lwerikozesa okumuvunaana lityoboola eddembe lye eryokukungaana n'okwogeera ekimuli ku mutima era ensonga eno gye bagenda okutwala mu kkooti ya Ssemateeka nga baliwakkanya.\nBobi ayogedde ne ku kya pulezidenti Museveni okugenda mu Ghetto n'alonda eyali mukwano gwe Buchaman okubeera omuwabuzi Ku nsonga za Ghetto nagamba nti Museveni akazito ke bamuteekako atandiise .\nGwo omusango ogumuvunaanibwa ogw'okkuba olukungaana mwe yali awakkanyiza omusolo gwa OTT gwongezeddwaayo okutuusa nga December 12 kubanga omu ku bawawaabirwa, David Lule tabaddewo mu kkooti.\nBobi Wine avumiridde ekya Pulezidenti okugabira ab'omu Ghetto ssente\nOwa DP avudde mu lwokaano lw'akalulu ka Kyadondo East


Bukedde Online - Gav't etumizza ekyuma ekyeyambisibwa okukebera Corona\nGav't etumizza ekyuma ekyeyambisibwa okukebera Corona\nMunnayuganda abadde amansa ssente afudde Corona e South Afrika\nMabirizi attunse ne Ssaabawolereza ku musa...\nBy Lawrence Kizito\nGAVUMENTI etumizza ekyuma ekifulumya kemiko ezeeyambisibwa mu kukebera obulwadde bwa Corona n’endwadde endala. Kisuubirwa kutuuka mu gw’Omunaana omwaka guno.\nEkyama kino kibikuddwa Minisita wa Ssaayansi ne Tekinologiya Elioda Tumwesigye bwabadde alabiseeko mu kakiiko ka Palamenti akalondoola eby'enfuna by'eggwanga akakubirizibwa Omubaka Syda Bbumba (Nakaseke North).\nTumwesigye agambye nti ekyuma kino ekiyitibwa PRC machine, kyakuwementa Obuwumbi butaano obw'ensimbi za Uganda nga kiva mu America.\nAyongeddeko nti Uganda y'ensi y'Africa egenda okusooka okugula ekyuma kino era basuubira ensi z'Africa n'eza Ssemazinga endala okujjanga wano okugula kemiko zino ekintu ekijja okwongera ku by'enfuna by'eggwanga.\nEra kyakuyamba gavumenti okutaasa sente ezibadde zigenda mu kugula kemiko zino n'addala mu kiseera kino eky'obulwadde bwa Covid 19, kubanga Uganda egenda kuba efulumya ezaayo.\nKemiko ezifulumizibwa ekyuma kino zebatabula mu Sampolo eziggyibwa ku muntu ne ziraba oba alina akawuka akaleeta obulwadde obuba bukeberebwa.\nAnyonnyodde nti ekyuma kino tekifulumya bikebera Corona yekka wabula n'endwadde endala ezireetebwa obuwuka omuli ne siriimu.\nOkujja kwa Corona yagambye nti kwe kwawalirizza gavumenti okugula ekyuma kino kubanga Corona bwe yajja ensi yonna yali mu bbula lya Kemiko ezikozesebwa mu kubera akawuka kano ekyazibuwaza omulimu gw'okulwanyisa Corona mu budde.\nTekinologiya Elioda Tumwesigye\nOmubaka Syda Bbumba\nEngeri boodabooda gye zifuuse ez'obulabe eri abazikozesa\nBajjukidde obulamu bwa Ignatius K. Musaazi\nYasin Nasser tatidde ku bw'engule ya NRC


Bukedde Online - UPDF epasudde omutendesi wa Police FC\nUPDF epasudde omutendesi wa Police FC\nKlopp ne Lampard beeyogeredde ebisongovu\nUPDF FC eyaakasuumusibwa okujja mu liigi ya babinywera eyongedde okunyweza ekitongole ky’abatendesi bw’eyongeddeko Pius Ngabo abadde omumyuka wa Abdallah Mubiru ku Police FC.\nLeero ku Lwokubiri ono aweereddwa endagaano ya myaka ebiri ng'omumyuka asooka ow'omutendesi Kefa Kisala ng'adda mu kifo kya Simeon Masaaba eyasaze eddiiro okwegatta ku Wakiso Giants FC gye buvuddeko.\nAshraf Miiro akulira emirimu mu UPDF FC agamba nti omutendesi Kisala baamwesiga nga bamuwa omulimu era bagezezzaako okumuwa buli muntu gweyetaaga okukola naye nga kw'otadde n'abazannyi obutabaawo kwekwasa kwonna.\n"Omutendesi Ngabo yali akozeeko ne Kisala ku Express FC, tukkiriza nti basobola bulungi okukwatagana ttiimu yaffe n'ekola bulungi mu ‘Super' sizoni ebindabinda," Miiro bwe yakakasizza.\nNgabo agamba nti Kefa Kisala y'omu ku batendesi abalungi mu ggwanga lino, bw'aba amutaddemu obwesige okumumyuka, tayinza kukisimbira kkuuli naddala nga ne ttiimu etuukirizza ebyo by'ayagala.\n"Mpise mu mikono gy'abatendesi abalungi okuli Abdallah Mubiri, Kefa Kisala n'abalala, bano bwe baba bampadde omukisa siyinza ku gugaana kuba mbeesiga ate nabo banneesiga," Ngabo bwe yategeezezza.\nEkifo kino kibadde kivuganyizibwako abatendesi abalala okuli; Sadiq Ssempigi ne Richard Kiwanuka Tamale amanyiddwa nga ‘Pinto'.\nKisala kati waakumyukibwa Ngabo ne Ssaka Mpiima gwe baggya mu Proline FC gye buvuddeko.\nMu ngeri y'emu, UPDF FC yatadde abazannyi 10 okuli; Junior Akena, Moses Kamya, Fred Kalanzi, Enock Omakira, Davis Kamisita, Abbas Kiberu, Rogers Ahumuza, Sydney Ssenyonga, Titus Lubega, Godwin Kawagga, Abdul Karim Kasule, Joseph Maria Lubega ne Emmanuel Egau.\nAte Andrew Waiswa, Douglas Kisembo, Ronald Owinyi, Ezekel Katende, Robert Nakyenalire, Denis Ssekitoleko, Najib Tusaba, Christopher Kawuga be bazannyi abaweereddwa endagaano empya okuva kw'eyo ttiimu eyazannya Big League.\nUPDF FC ne MYDA FC ze ttiimu ezaayitawo butereevu okuva mu Big League sizoni ewedde okuwesogga ‘Super' nga bwe balinda oluzannya lwa ‘playoffs" wakati wa Kiboga Young FC, Kitara FC, Ndejje University FC ne Kataka United FC okufunako ttiimu eyokusatu.\nMugula aggunze Omuzungu n'awunga\nGolola awadde Katikkiro ettoffaali


Baani Abali mu Ddiini ey’Amazima?\nBISOME MU Abbey Afrikaans Amharic Attié Baoule Batak (Karo) Bissau Guinean Creole Chitonga Cibemba Damara Douala English French Ga Haitian Creole Indonesian Italian Kinyarwanda Kwanyama Lucholi Luganda Lutoro Ngangela Nyungwe Nzema Oromo Portuguese Shona Sidama Spanish Tigrinya Urhobo Wolaita Xhosa Yacouba Yoruba\n1. Kiki kye tuteekwa okukola okusobola okusanyusa Katonda?\nOKUSOBOLA okubeera n’enkolagana ennungi ne Katonda, tuteekwa okwesambira ddala eddiini ez’obulimba. Tuteekwa okubeera mu ddiini ey’amazima. Abantu bangi okwetooloola ensi yonna bakoze bwe batyo.\n2. Abajulirwa ba Yakuwa basangibwa wa, era mulimu ki gwe bakola?\n2 Nga Baibuli bwe yalagula, abasinza ab’amazima bafuuse ‘ekibiina ekinene’ eky’abantu abavudde mu “buli ggwanga n’ebika n’abantu n’ennimi.” (Okubikkulirwa 7:9) Mu nsi 235, obukadde n’obukadde bw’Abajulirwa ba Yakuwa bayamba abalala okuyiga amakubo ga Yakuwa ag’okwagala era n’ebyo by’atwetaagisa.\nOkwawulawo Abasinza ab’Amazima\n3. Abajulirwa basinza ani, era kusinza kwa ngeri ki kwe beewala?\n3 Abajulirwa bakimanyi nti Yakuwa yekka y’agwanidde okusinzibwa. Tebavuunamira bifaananyi. (1 Yokaana 5:21) Tebasinza bafu nga beenyigira mu kusula nga batunula ekiro kyonna awafudde omuntu, oba emikolo emirala egiwagira enzikiriza z’eddiini ez’obulimba ne “enjigiriza za balubaale.” (1 Timoseewo 4:1, NW) Naye, babudaabuda abo abafiiriddwa nga babannyonnyola ekisuubizo kya Katonda nti wajja kubaawo okuzuukira kw’abafu mu nsi empya.—Yokaana 5:28, 29; Ebikolwa 24:15.\n4. Abantu ba Katonda bamanyi ki ekikwata ku bulogo?\n4 Abajulirwa tebeenyigira mu busamize oba obulogo, kubanga bakimanyi nti ebintu bino bikubirizibwa Omulyolyomi. Tebeesiga ddogo okubakuuma, wabula beesiga Yakuwa.—Engero 18:10.\n5. Mu ngeri ki Abajulirwa ba Yakuwa gye batali “ba nsi”?\n5 Yesu yagamba nti abayigirizwa be tebandibadde “ba nsi.” (Yokaana 17:16) Yesu yagaana okwenyigira mu by’obufuzi mu kiseera kye. (Yokaana 6:15) Mu ngeri y’emu, Abajulirwa tebeenyigira mu bya bufuzi, mu mwoyo gwa ggwanga oba mu kulwanira ebitiibwa eby’ensi eno. Kyokka, basasula emisolo era bagondera amateeka g’ensi mwe bali.—Yokaana 15:19; Abaruumi 13:1, 7.\n6. Bulagirizi ki abaweereza ba Katonda bwe bagoberera ku bikwata ku bufumbo n’okugattululwa?\n6 Olw’okuba bagondera amateeka ga gavumenti, Abajulirwa bakakasa nti obufumbo bwabwe buwandiisibwa mu mateeka. (Tito 3:1) Bagondera ebiragiro bya Katonda, era n’olw’ensonga eyo tebawasa bakazi abasukka mu omu. (1 Timoseewo 3:2) Ate era, okuva bwe bakozesa emisingi gya Baibuli mu bulamu bwabwe, obufumbo bw’abaweereza ba Katonda tebutera kusasika.\n7. Abajulirwa balagaŋŋana batya okwagala?\n7 Abajulirwa baagalana bokka na bokka. Okwagala okwo awamu n’okwagala kwe balina eri Katonda, kubagatta wamu mu luganda olw’amazima wadde nga bava mu bika n’amawanga ag’enjawulo. Bwe wabaawo akatyabaga oba singa obwetaavu bwonna bubalukawo, Abajulirwa banguwa okuyamba bannaabwe. Abajulirwa balaga okwagala mu ngeri gye beeyisaamu.—Yokaana 13:35.\nAbajulirwa ba Yakuwa bali bumu mu luganda olw’ensi yonna\n8. Bikolwa ki ebibi abantu ba Katonda bye beewala?\n8 Abajulirwa ba Yakuwa bafuba nnyo okubeera abeesigwa. Beewala okubba, okulimba, obugwenyufu, obutamiivu, n’okwenyigira mu by’obusuubuzi obutaliimu bwesigwa. Abaami tebakuba bakazi baabwe. Bwe baali nga tebannafuuka Bajulirwa, abamu baali beenyigira mu bintu ebyo. Naye olw’obuyambi bwa Yakuwa, baalekera awo okubikola; ‘baanaazibwa ne batukula’ mu maaso ga Katonda.—1 Abakkolinso 6:9-11.\nBakola Katonda by’Ayagala\n9. Ekitabo ekimu kyayogera ki ku makanisa ag’omwoyo ag’omu Afirika?\n9 Kya lwatu, amadiini mangi gagamba nti galina amazima. Okuwa obukakafu, gayinza okusonga ku bintu eby’amaanyi bye gaba ga koze. Ng’ekyokulabirako, ku bikwata ku makanisa agayitibwa ag’omwoyo ag’omu mu Afirika, ekitabo ekimu kigamba: “Ebyakolebwanga abaganga oba abasawo ab’ekinnansi kati bikolebwa [amadiini amappya ag’Ekikristaayo]. . . . Gagamba nti googera eby’obunnabbi era nti gakola ebyamagero. Bannabbi baago baleetera abalala okwolesebwa era bataputa ebirooto. Bakozesa amazzi amatukuvu, amafuta amatukuvu, evvu, emisubbaawa n’obubaane okuwonya n’okuziyiza endwadde.”\n10, 11. Lwaki ebyo ebiyitibwa eby’amagero ebikolebwa leero tebiwa bukakafu nti eddiini esiimibwa Katonda?\n10 Abali mu madiini ago bagamba nti ebyamagero ebyo biwa obukakafu nti Katonda asiima eddiini yaabwe. Naye ebyo ebiyitibwa ebyamagero si bwe buba obukakafu obulaga nti Yakuwa asiima eddiini eyo. Setaani asobozesa abasinza ab’obulimba abamu okukola ‘ebyamagero.’ (2 Abasasseloniika 2:9) Ate era, Baibuli yalagula nti ebirabo eby’okukola ebyamagero ebyava eri Katonda, gamba ng’okwogera obunnabbi, okwogerera mu nnimi, n’okutegeera okw’enjawulo, byali bya ‘kuvaawo.’—1 Abakkolinso 13:8.\n11 Yesu yalabula: “Buli muntu aŋŋamba nti Mukama wange, Mukama wange, si ye aliyingira mu bwakabaka obw’omu ggulu, wabula akola Kitange ali mu ggulu by’ayagala. Bangi abaliŋŋamba ku lunaku luli nti Mukama waffe, Mukama waffe, tetwalagulanga mu linnya lyo, tetwagobanga dayimooni mu linnya lyo, tetwakolanga bya magero bingi mu linnya lyo? Ne ndyoka mbaatulira nti Sibamanyangako mmwe: muve we ndi mwenna [abaakolanga] eby’obujeemu.”—Matayo 7:21-23.\n12. Baani abanaayingira mu Bwakabaka obw’omu ggulu?\n12 Kati olwo, baani abanaayingira mu Bwakabaka obw’omu ggulu? Beebo abakola Katonda by’ayagala.\nBabuulira Obwakabaka bwa Katonda\n13. Mulimu ki Katonda gw’alagidde abantu be okukola leero, era baani abagukola?\n13 Kiki Katonda ky’ayagala abantu be bakole leero? Yesu yagamba: “Amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna.” (Matayo 24:14, NW) Guno gwe mulimu Abajulirwa ba Yakuwa gwe bakola n’obunyiikivu.\n14. Obwakabaka bwa Katonda kye ki, era baani abanaabeera abafuzi mu Bwakabaka obwo?\n14 Mu “nsi yonna etuuliddwamu,” Abajulirwa ba Yakuwa balangirira nti Obwakabaka bwa Katonda ye gavumenti ey’omu ggulu ejja okufuga ensi yonna mu butuukirivu. Bayigiriza nti Yakuwa Katonda alonze Yesu Kristo okubeera Kabaka w’Obwakabaka obwo, awamu n’abafuzi abalala 144,000 abalondeddwa okuva mu bantu.—Danyeri 7:14, 18; Okubikkulirwa 14:1, 4.\n15. Kiki Obwakabaka kye bujja okuzikiriza?\n15 Nga bakozesa Baibuli, Abajulirwa balaga abantu nti Obwakabaka bwa Katonda bujja kuzikiriza enteekateeka ya Setaani yonna. Waliba tewakyaliwo ddiini za bulimba awamu n’enjigiriza zaazo ezitawa Katonda kitiibwa naye nga zigulumiza Omulyolyomi! (Okubikkulirwa 18:8) Era ne gavumenti z’abantu eziziyiza Katonda ziriba tezikyaliwo!—Danyeri 2:44.\n16. Baani Kristo Yesu b’anaafuga era banaabeera wa?\n16 Ate era, Abajulirwa ba Yakuwa bamanyisa abantu nti Yesu Kristo, Kabaka ow’omu ggulu, ajja kutuusa ku bantu bonna abakola Katonda by’abeetaagisa emiganyulo egy’ekitalo. Bajja kufugibwa gavumenti ye ku nsi. Baibuli esuubiza: “Anaawonyanga omunafu bw’anaakaabanga: n’omwavu atalina mubeezi. Anaasaasiranga omwavu n’omunafu, n’emmeeme z’abanafu anaazirokolanga.”—Zabbuli 72:12, 13.\n17. Baani bokka ababuulira Obwakabaka bwa Katonda?\n17 Tewali bantu balala abakola Katonda by’ayagala nga babuulira amawulire amalungi ag’Obwakabaka. Abajulirwa ba Yakuwa be bokka ababuulira abalala Obwakabaka bwa Katonda mu nsi yonna.


Wordplanet: Baibuli y'Oluganda - ENDAGAANOEMPYA - New Testament / Yokaana John\nYokaana - Essuula 1\n2 Oyo yaliwo ku lubereberye awali Katonda.\n8 Oyo si ye musana, wabula okutegeeza eby'omusana.\n14 Kigambo n'afuuka omubiri, n'abeerako gye tuli (ne tulaba ekitiibwa kye, ekitiibwa ng'eky'oyo eyazaalibwa omu yekka Kitaffe), ng'ajjudde ekisa n'amazima.\n33 Nange saamumanya: naye eyantuma okubatiza n'amazzi, ye yaŋŋamba nti Ggwe oliraba Omwoyo ng'akka ng'abeera ku ye, oyo ye abatiza n'Omwoyo Omutukuvu.\n35 Olunaku olwaddirira nate Yokaana yali ayimiridde n'ab'oku bayigirizwa be babiri;\n40 Andereya, muganda wa Simooni Peetero, ye omu ku bali ababiri abaawulira Yokaana ng'ayogera, ne bamugoberera.\nYokaana - Essuula 2\n10 n'amugamba nti Buli muntu asooka kussaawo nvinnyo nnungi; naye abantu bwe bakkuta, n'alyoka assaawo embi: naye ggwe oterese ennungi okutuusa kaakano.\nYokaana - Essuula 3\n16 Kubanga Katonda bwe yayagala, ensi bw'ati, n'okuwaayo n'awaayo Omwana we eyazaalibwa omu yekka buli muntu yenna amukkiriza aleme okubula, naye abeere n'obulamu obutaggwaawo.\n17 Kubanga Katonda teyatuma Mwana we mu nsi, okusalira ensi omusango; naye ensi erokokere ku ye.\n34 Kubanga Katonda gwe yatuma ayogera bigambo bya Katonda: kubanga, bw'agaba Omwoyo, tamugera.\n35 Kitaffe ayagala Omwana, era yamuwa byonna mu mukono gwe.\nYokaana - Essuula 4\n2 (naye Yesu yennyini teyabatiza, wabula abayigirizwa be),\n12 Ggwe oli mukulu okukira jjajjaffe Yakobo, eyatuwa oluzzi luno, eyanywangamu ye n'abaana be n'ensolo ze?\n15 Omukazi n'amugamba nti Ssebo, mpa amazzi ago, ennyonta ereme okunnumanga, n'okukoma nkome okutambula olugendo luno lwonna okusenanga.\n20 Bajjajjaffe baasinzizanga ku lusozi luno; nammwe mugamba nti Yerusaalemi kye kifo ekigwana okusinzizangamu.\n22 Mmwe musinza kye mutamanyi; ffe tusinza kye tumanyi; kubanga obulokozi buva mu Buyudaaya.\n27 Amangu ago abayigirizwa be ne bajja; ne beewuunya kubanga abadde ayogera n'omukazi : naye tewali muntu eyagamba nti Onoonya ki? oba nti Kiki ekikwogeza naye?\n28 Awo omukazi n'aleka ensuwa ye, n'agenda mu kibuga, n'abuulira abantu nti\n35 Mmwe temwogera nti Esigaddeyo emyezi ena okukungula kulyoke kutuuke? Laba, mbagamba nti Muyimuse amaaso mulabe ennimiro nga zimaze okutukula okukungulibwa.\n39 Ab'omu kibuga omwo Abasamaliya bangi ku bo abaamukkiriza olw'ekigambo ky'omukazi, eyategeeza nti Aŋŋambye bye nnakolanga byonna.\nYokaana - Essuula 5\n3 Mu ebyo mwagalamirangamu ekibiina ky'abalwadde, abazibe b'amaaso, abalema, abakoozimbye, nga balindirira amazzi okubimba:\n4 kubanga malayika yakkanga mu kidiba mu biseera ebimu n'abimbisa amazzi: oyo eyasookanga okugendamu, ng'amazzi gamaze okubimba, yawonanga obulwadde bwe bwe yabanga nabwo.\n7 Omulwadde n'amuddamu nti Ssebo, sirina muntu ansuula mu kidiba amazzi we geeserera: nze we njijira, omulala ng'ansoose okukkamu.\n20 Kubanga Kitange ayagala Omwana, amulaga byonna by'akola yennyini; era alimulaga emirimu eminene egisinga egyo mmwe mwewuunye.\n24 Ddala ddala mbagamba nti Awulira ekigambo kyange, n'akkiriza oyo eyantuma, alina obulamu obutaggwaawo, so talijja mu musango, naye ng'avudde mu kufa okutuuka mu bulamu.\n25 Ddala ddala mbagamba nti Ekiseera kijja era weekiri kaakano abafu lwe baliwulira eddoboozi ly'Omwana wa Katoada, n'abo abaliwulira baliba balamu.\n43 Nze najja mu linnya lya Kitange, naye temunsembezza; omulala bw'alijja mu linnya lye ku bubwe mulimusembeza.\n44 Mmwe muyinza mutya okukkiriza bwe mwagala okuweebwa ekitiibwa mwekka na mwekka ne mutanoonya kitiibwa ekiva eri Katonda ali omu yekka?\n46 Kuba singa mukkiriza Musa, nange mwandinzikirizza; kubanga yampandiikako nze.\nYokaana - Essuula 6\n1 Oluvannyuma lw'ebyo Yesu n'agenda emitala w'ennyanja ey'e Ggaliraaya ey'e Tiberiya.\n13 Awo ne babukuŋŋaanya ne bajjuza ebibbo kkumi na bibiri n'obukunkumuka obw'emigaati etaano egya sayiri, bali abaalya bwe baalemwa.\n20 Naye n'abagamba nti Nze nzuuno, temutya.\n37 Buli Kitange gw'ampa, alijja gye ndi: ajja gye ndi sirimugobera bweru n'akatono.\n53 Awo Yesu n'abagamba nti Ddala ddala mbagamba nti Bwe mutalya mubiri gwa Mwana wa muntu ne munywa omusaayi gwe, temulina bulamu mu mmwe.\n57 Nga Kitange omulamu bwe yantuma, nange bwe ndi omulamu ku bwa Kitange; bw'atyo andya ye aliba omulamu ku bwange.\n58 Eno ye mmere eyava mu ggulu: si nga bajjajja bwe baalya ne bafa: alya emmere eno aliba mulamu emirembe n'emirembe.\n67 Awo Yesu n'agamba ekkumi n'ababiri nti Era nammwe mwagala okugenda?\n68 Simooni Peetero n'amuddamu nti Mukama waffe, tunaagenda eri ani? Olina ebigambo eby'obulamu obutaggwaawo.\nYokaana - Essuula 7\n13 Naye tewaali yamwogerako lwatu kubanga baatya Abayudaaya.\n19 Musa teyabawa mateeka, so mu mmwe tewali akwata amateeka? Musalira ki amagezi okunzita?\n26 Naye, laba, ayogera lwatu, so tebaliiko kye bamugamba. Abakulu bamanyidde ddala ng'ono ye Kristo?\n30 Awo bali ne basala amagezi okumukwata, naye tewaali eyamuteekako omukono, kubanga ekiseera kye kyali nga tekinnaba kutuuka.\n50 Nikoodemo (ye yajja gy'ali edda, ye munnaabwe) n'abagamba nti\n52 Ne baddamu ne bamugamba nti Naawe wava Ggaliraaya? Noonya, olabe, nnabbi tava mu Ggaliraaya,\n53 Buli muntu n'addayo eka.\nYokaana - Essuula 8\n1 Naye Yesu n'agenda ku lusozi olwa Zeyituuni.\n3 Abawandiisi n'Abafalisaayo ne baleeta omukazi gwe bakutte ng'ayenda; ne bamussa wakati,\n5 Naye mu mateeka Musa yatulagira okubakubanga amayinja abakola bwe batyo: kale ggwe oyogera otya ku ye?\n11 Naye n'agamba nti Mpaawo muntu, Mukama wange. Yesu n'agamba nti Nange sisala kukusinga: genda; okusooka leero toyonoonanga lwa kubiri.\n12 Awo Yesu n'ayogera nabo nate, n'agamba nti Nze musana gw'ensi: angoberera taatambulirenga mu kizikiza, naye anaabanga n'omusana ogw'obulamu.\n23 N'abagamba nti Mmwe muli ba wansi, nze ndi wa waggulu; mmwe muli ba mu nsi muno, nze siri wa mu nsi muno.\n30 Bwe yayogera ebigambo ebyo, abantu bangi ne bamukkiriza.\n38 Nze njogera bye nnalaba eri Kitange: kale nammwe mukola bye mwawulira eri kitammwe.\n44 Mmwe muli ba kitammwe Setaani, era mwagala okukola okwegomba kwa kitammwe. Oyo okuva ku lubereberye ye mussi, so teyanywerera mu mazima, kubanga amazima tegaali mu ye. Bw'ayogera obulimba, ayogera ekiva mu bibye; kubanga ye mulimba era kitaawe w'obulimba.\nYokaana - Essuula 9\n4 Ffe kitugwanira okukola emirimu gy'oyo eyantuma, obudde nga misana. Ekiro kijja omuntu mw'atayinziza kukolera.\n29 Ffe tumanyi nga Katonda yayogera ne Musa: naye omuntu oyo tetumumanyi gy'ava.\nYokaana - Essuula 10\n24 Awo Abayudaaya ne bamwetooloola, ne bamugamba nti Olituusa wa okutubuusisabuusisa? Oba nga ggwe Kristo, tubuulirire ddala.\n33 Abayudaaya ne bamuddamu nti Olw'omulimu omulungi tetukukuba mayinja, naye olw'okuvvoola; era kubanga ggwe oli muntu ne weefuula Katonda.\n36 mwe mumugambira ki ye, Kitaawe gwe yatukuza, n'amutuma mu nsi, nti Ovvodde; kubanga ŋŋambye nti Ndi Mwana wa Katonda?\nYokaana - Essuula 11\n7 Ate n'alyoka agamba abayigirizwa nti Tuddeyo e Buyudaaya. Abayigirizwa ne bamugamba nti Labbi, kaakano Abayudaaya baali basala amagezi okukukuba amayinja, ate gy'oba odda?\n9 Yesu n'addamu nti Essaawa ez'emisana si kkumi na bbiri? Omuntu bw'atambula emisana teyeesittala, kubanga alaba omusana ogw'ensi eno.\n16 Awo Tomasi ayitibwa Didumo n'agamba bayigirizwa banne nti Naffe tugende tufiire wamu naye.\n19 Abayudaaya bangi baali bazze eri Maliza ne Malyamu okubakubagiza olwa mwannyinaabwe.\n25 Yesu n'amugamba nti, “Nze kuzuukira, n'obulamu: akkiriza nze, newakubadde ng'afudde, aliba mulamu:\n26 na buli muntu mulamu akkiriza nze talifa emirembe n'emirembe. Okkiriza ekyo?”\n27 Maliza n'amugamba nti, “Weewaawo, Mukama wange: nze nzikiriza nga ggwe Kristo, Omwana wa Katonda, ajja mu nsi.”.\n30 Yesu yali tannatuuka mu mbuga, naye ng'akyali mu kifo Maliza kye yamusangamu.\n51 Ekyo teyakyogera mu magezi ge yekka; naye kubanga yali kabona asinga obukulu mu mwaka ogwo, yalagula nti Yesu agenda okufiirira eggwanga eryo;\nYokaana - Essuula 12\n33 Naye yayogera atyo, ng'alaga okufa bwe kuli kw'agenda okufa.\n37 Naye newakubadde nga yakola obubonero bungi obwenkanidde awo mu maaso gaabwe, tebaamukkiriza:\n48 Agaana nze, n'atakkiriza bigambo byange, alina amusalira omusango: ekigambo kye nnayogera kye kirimusalira omusango ku lunaku olw'enkomerero.\n49 Kubanga saayogeranga nze ku bwange; naye Kitange eyantuma, ye yandagira bwe ŋŋamba, era bwe njogera.\n50 Nange mmanyi n'ekiragiro kye bwe bulamu obutaggwaawo: kale nze bye njogera, nga Kitange bwe yaŋŋamba, bwe ntyo bwe njogera.\nYokaana - Essuula 13\n7 Yesu n'addamu n'amugamba nti Kye nkola nze tokimanyi ggwe kaakano, naye olikitegeera luvannyuma.\n16 Ddala ddala mbagamba nti Omuddu tasinga bukulu mukama we; so omutume tasinga bukulu oli eyamutuma.\n23 Waaliwo omu ku bayigirizwa be eyali agalamidde mu kifuba kya Yesu ku mmere, Yesu gwe yayagalanga.\n24 Awo Simooni Peetero n'awenya oyo, n'amugamba nti Tubuulire gw'ayogeddeko bw'ali.\nYokaana - Essuula 14\n5 Tomasi n'amugamba nti Mukama waffe, tetumanyi gy'ogenda; ekkubo tulimanyi tutya?\n18 Siribaleka bamulekwa; nkomawo gye muli.\n22 Yuda (atali Isukalyoti; n'amugamba nti Mukama waffe; kibadde kitya ggwe okugenda okutulabikira ffe, so si eri ensi?\n23 Yesu n'addamu n'amugamba nti Omuntu bw'anjagala, anaakwatanga ekigambo kyange: ne Kitange anaamwagalanga, era tunajjanga gy'ali, tunaatuulanga gy'ali.\nYokaana - Essuula 15\n6 Omuntu bw'atabeera mu nze, asuulibwa ebweru ng'ettabi, akala; bagakuŋŋaanya, bagasuula mu muliro, ne gaggya.\n9 Nga Kitange bwe yanjagala, nange mbaagadde mmwe: mubeerenga mu kwagala kwange.\n10 Bwe mukwata ebiragiro byange, munaabeeranga mu kwagala kwange; nga nze bwe nnakwata ebiragiro bya Kitange, ne mbeera mu kwagala kwe.\n11 Ebyo mbibagambye, essanyu lyange libeerenga mu mmwe, era essanyu lyammwe lituukirire.\n20 Mujjukire ekigambo kye nnabagamba nti Omuddu tasinga mukama we. Oba nga banjigganya nze, nammwe banaabayigganyanga; oba nga baakwata ekigambo kyange, n'ekyammwe banaakikwatanga.\nYokaana - Essuula 16\n27 kubanga Kitange yennyini abaagala, kubanga munjagadde nze, mukkirizza nga nnava eri Kitange.\nYokaana - Essuula 17\n4 Nze nkugulumizizza ku nsi kubanga omulimu gwe wampa okukola ngukomekkerezza.\n8 kubanga ebigambo bye wampa mbibawadde; ne babiganya, ne bategeera mazima nga nnava gy'oli, ne bakkiriza nga ggwe wantuma.\n12 Bwe nnali nabo be wampa nnabakuumanga mu linnya lyo: era ne mbazibira, tekubulanga muntu ku bo, wabula omwana w'okubula; ebyawandiikibwa bituukirire.\nYokaana - Essuula 18\n15 Simooni Peetero n'omuyigirizwa omulala ne bagoberera Yesu. Awo omuyigirizwa oli yali amanyiddwa kabona asinga obukulu, n'ayingira ne Yesu mu luggya lwa kabona asinga obukulu;\n18 Abaddu n'abaweereza baali bayimiridde awo nga bakumye omuliro gw'amanda; kubanga yali mpewo; ne boota omuliro: ne Peetero naye yali nabo ng'ayimiridde ng'ayota omuliro.\n23 Yesu n'amuddamu nti Oba njogedde bubi, kinnumirize ekibi: naye oba kirungi, onkubira ki?\n36 Yesu n'addamu nti Obwakabaka bwange si bwa mu nsi muno: singa obwakabaka bwange bubadde bwa mu nsi muno, basajja bange bandirwanye, ne ssiweebwayo mu Bayudaaya: naye kaakano obwakabaka bwange si bwa wano.\nYokaana - Essuula 19\n4 Piraato n'afuluma nate ebweru, n'abagamba nti Laba mmufulumya ebweru we muli, mutegeere nga siraba musango ku ye.\n5 Awo Yesu n'afuluma, ng'ayambadde engule y'amaggwa n'olugoye olw'effulungu. Piraato n'abagamba nti Laba omuntu oyo!\n13 Awo Piraato bwe yawulira ebigambo ebyo n'afulumya Yesu ebweru, n'atuula ku ntebe ey'emisango mu kifo ekiyitibwa Amayinja Amaaliire, naye mu Lwebbulaniya Gabbasa.\n29 Waali wateekeddwawo ekibya ekijjudde omwenge omukaatuufu: awo ne bassa ku ezobu ekisuumwa ekijjudde omwenge omukaatuufu, ne bakitwala ku mumwa gwe.\n30 Awo Yesu bwe yamala okuweebwa omwenge, n'agamba nti\nYokaana - Essuula 20\n5 n'akutama n'alingizaamu, n'alaba engoye z'ekitaani nga ziteekeddwa awo; naye n'atayingira.\n7 n'ekiremba ekyali ku mutwe gwe nga tekiteekeddwa wamu na ngoye z'ekitaani, naye nga kizingiddwa nga kiri kyokka ku bbali.\n9 Kubanga baali tebannategeera ekyawandiikibwa nti kimugwanira okuzuukira mu bafu.\n11 Naye Malyamu yali ayimiridde ebweru awaali entaana ng'akaaba: awo bwe yali ng'akaaba, n'akutama n'alingiza mu ntaana;\n24 Naye Tomasi omu ku kkumi n'ababiri, eyayitibwanga Didumo, teyali nabo Yesu bwe yajja.\n25 Awo abayigirizwa abalala ne bamubuulira nti Tulabye Mukama waffe. Naye n'abagamba nti Bwe ssiriraba mu bibatu bye enkovu z'enninga, ne nzisa olunwe lwange ku nkovu z'enninga, ne nsonseka omukono gwange mu mbiriizi ze, sirikkiriza n'akatono.\n27 Awo n'agamba Tomasi nti Leeta wano olunwe lwo olabe ebibatu byange; era oleete n'omukono gwo, ogusse mu mbiriizi zange; oleme okuba atakkiriza naye akkiriza.\nYokaana - Essuula 21\n2 Baali bali wamu Simooni Peetero, ne Tomasi ayitibwa Didumo, ne Nassanayiri ow'e Kaana eky'e Ggaliraaya, n'abaana ba Zebbedaayo, n'abayigirizwa be abalala babiri.\n4 Naye bwali bukya Yesu n'ayimirira ku ttale: naye abayigirizwa ne batamanya nga ye Yesu.\n6 N'abagamba nti Musuule omugonjo ku luuyi olwa ddyo olw'eryato, munaakwasa. Awo ne basuula, kale nga tebakyayinza kuguwalula olw'ebyennyanja ebingi.\n7 Awo omuyigirizwa oyo Yesu gwe yayagalanga n'agamba Peetero nti Ye Mukama waffe. Awo Simooni Peetero bwe yawulira nga ye Mukama waffe ne yeesiba olugoye (kubanga yali bwereere) ne yeesuula mu nnyanja.\n12 Yesu n'abagamba nti Mujje mulye. So mu bayigirizwa ne mutaba muntu eyayaŋŋanga okumubuuza nti Ggwe ani, nga bamanyi nga ye Mukama waffe.\n14 Guno gwe mulundi ogw'okusatu Yesu bwe yalabika mu bayigirizwa, oluvannyuma ng'amaze okuzuukira mu bafu.


NUP NE PEOPLES FRONT FOR TRANSITION TUKITEGEDDE NTI MUTEGESE OKWEKALAKAASA – CP FRED ENANGA\nNUP NE PEOPLES FRONT FOR TRANSITION TUKITEGEDDE NTI MUTEGESE OKWEKALAKAASA – CP FRED ENANGA – Radio Simba – Ennene\nYou are at:Home » Latest News » NUP NE PEOPLES FRONT FOR TRANSITION TUKITEGEDDE NTI MUTEGESE OKWEKALAKAASA – CP FRED ENANGA\nBy Mubiru Ali\t November 4, 2021 No Comments\nOmwogezi wa Uganda Police Force CP Fred Enanga; “Twagala okutegeeza Bannayuganda nti obukulembeze mu bitongole byebyokwerinda bafunye obukakafu nti National Unity Platform n’ekisinde ekipya ekya Peoples Front for Transition ne Bannabyabufuzi abalala bategese okwekalakaasa wamu n’okukola effujjo okwetoloola eggwanga lyonna okutandika ku bbalaza nga 8.11.2021.\nObujulizi bwetulina bulaga nti NUP yakunze abakulembeze baayo ku mitendera egyenjawulo okuli; Ababaka ba Palamenti, ba Kansala wamu n’abakulembeze abalala abakozi beffujjo okuvaayo bakole efujjo wamu n’okwekalakaasa, nga bawakanya eky’okukuumira ku alimanda Ababaka Hon. Ssegiriinya Muhammad ne Hon. Allan Ssewanyana mu ngeri etali mu mateeka.\nEnsonga endala yetoloolera ku nkyuukakyuuka ezigenda okukolebwa mu kugaba akakalu ka Poliisi n’ekkooti. Mu ngeri yemu ekisinde kya The Peoples Front For Transition, nga kiyita mu mukulembeze waakyo Rtd. Col. Dr. Kizza Besigye, abadde akunga abantu okukozesa eryanyi okuvvuunika Gavumenti eyalondebwa mu mazima n’obwenkanya.\nNga mwenna bwemukimanyi, effujjo lyebyobufuzi lyabulabe nga bwemwalaba ebyaliwo mu November 2020, bino bisobola okuleetera abantu okufa wamu n’okwonoona ebintu. Kyanaku nti Bannabyabufuzi abalondemu okuva kuludda oluvuganya Gavumenti batuuse kukukiriziganya nga kuno nga balowooza nti okukuma mu bantu omuliro, okunyaga, okwonoona ebintu nga tiketi enaleetawo enkyuukakyuuka mu Yuganda.\nTewali nsonga y’amaanyi eyinza kubaleetera kwenyigira mu bikolwa byafujjo. Ebitongole byebyokwerinda byafuna ekyokuyiga mu byaliwo mu November 2020, ku mulundi guno tugenda kukwata abo bonna abategeka bino, ababikumamu omuliro, ababakulira nabanenyigiramu bonna nabo ababiteekamu ssente.\nWetwogerera abatebeerezebwa 4 bakwatiddwa okuva mu kakundi ka NUP e Kasese nga babadde bategeka okukuma mu bantu omuliro. Bano kuliko; Basisa Bryans 37, omutuuze we Kamaiba ward, mu Disitulikiti y’e Kasese, Mumbere Isaac, 31 omutuuze ku kyalo Nyangi, Bwambale Geoffrey, 29 omusawo era omutuuze ku kyalo Nyagoda 1 ne Isande Atanazio, 27 nga Laboratory technician omutuuze w’e Ibanda I cell, nga bakuumirwa ku Poliisi e Kasese.\nNga nfundikira, tetugenderera kumalako bantu ddembe lyabwe lyakwogera wabula tugenderera kumalwo ffujjo wamu n’enteekateeka ezikoleddwa mu ngeri eyekiboggwe okukuma mu bantu omuliro nga balowooza enavaamu okwekalakaasa okw’amaanyi. Tugenderera kukuuma Bannayuganda balemwe kufiirwa bintu byabwe n’obulamu mu bikolwa bino ebitalina mulamwa.


Esther 8 NIV - Eseza 8 LCB | Biblica América Latina\nEsther 8 NIV - Eseza 8 LCB\nKabaka Awa Ekiragiro Obutatta Bayudaaya\n1Awo ku lunaku olwo Kabaka Akaswero n’awa Nnabagereka Eseza ebintu byonna[a] ebya Kamani omulabe w’Abayudaaya. Eseza n’ategeeza Kabaka nti alina oluganda ku Moluddekaayi, era okuva mu kiseera ekyo Moluddekaayi n’ajjanga mu maaso ga Kabaka. 2 Kabaka n’aggyako empeta ye gye yaggya ku Kamani n’agiwa Moluddekaayi, ate era ne Eseza n’afuula Moluddekaayi okuvunaanyizibwa ebintu ebyali ebya Kamani.\n3 Awo Eseza n’agenda ewa Kabaka nate ng’amwegayirira ng’agwa ku bigere bye n’okukaaba nga bw’akaaba, ng’amusaba akomye enteekateeka embi zonna eza Kamani Omwagaagi, n’enkwe ze yali asalidde Abayudaaya. 4 Kabaka n’agololera Eseza omuggo ogwa zaabu, amangu ago Eseza n’agolokoka n’ayimirira mu maaso ga Kabaka.\n5 Eseza n’ayogera nti, “Kabaka bw’anasiima, era obanga ŋŋaanze mu maaso ga Kabaka, nange obanga musanyusa, bawandiike ekiragiro okujjulula ebbaluwa Kamani mutabani wa Kammedasa Omwagaagi, ze yayiiya era n’awandiika okuzikiriza Abayudaaya mu bitundu byonna ebya kabaka. 6 Nnyinza ntya okugumiikiriza okulaba obulabe obulijja ku bantu bange, era n’okulaba okuzikirizibwa okw’ennyumba yange?”\n7 Awo Kabaka Akaswero n’agamba Nnabagereka Eseza ne Moluddekaayi Omuyudaaya nti, “Olw’okuba Kamani yali ayagala kuzikiriza Abayudaaya, ebintu bye mbiwadde Eseza, era n’okuwanikibwa awanikibbwa ku Kalabba. 8 Noolwekyo muwandiike ekiwandiiko ekirala mu linnya lya Kabaka ku lw’Abayudaaya nga bwe musiima, era mukisseeko akabonero n’empeta ya Kabaka, kubanga tewali kiwandiiko ekiwandiikiddwa mu linnya lya Kabaka era ekiteekeddwako akabonero n’empeta ya Kabaka ekiyinza okujjululwa.”\n9 Ku lunaku olw’amakumi abiri mu esatu mu mwezi ogwokusatu, gwe mwezi Sivaani abawandiisi ba Kabaka ne bayitibwa ne bawandiika byonna Moluddekaayi bye yalagira Abayudaaya, ebbaluwa n’eweerezebwa eri abaamasaza, ne bagavana n’abakungu abaafuganga mu bitundu ekikumi mu abiri mu omusanvu (127) okuva e Buyindi okutuusa ku Buwesiyopya. Ebiragiro by’awandiikibwa eri buli ssaza ng’empandiika yaalyo bwe yali, n’eri buli ggwanga ng’olulimi lwabwe bwe lwali, n’eri Abayudaaya mu mpandiika yaabwe era ne mu lulimi lwabwe. 10 Moluddekaayi n’awandiika mu linnya lya Kabaka Akaswero, ebbaluwa n’azissaako akabonero n’empeta ya Kabaka, n’aziweereza zitwalibwe ababaka abeebagala embalaasi ezidduka ennyo ate nga zaakuzibwa mu bisibo bya Kabaka.\n11 Ekiragiro kya Kabaka ky’awa Abayudaaya mu buli kibuga olukusa okukuŋŋaana n’okwekuuma; okuzikiriza, n’okutta, n’okusaanyaawo eggye lyonna ery’eggwanga lyonna oba essaza lyonna erinaabalumba, abakazi baabwe n’abaana baabwe abato, ate era n’okunyaga ebintu by’abalabe baabwe. 12 Olunaku olwalondebwa Abayudaaya okukola bino mu bitundu byonna ebya Kabaka Akaswero lwe lwali olunaku olw’ekkumi n’essatu mu mwezi ogw’ekkumi n’ebiri, gwe mwezi Adali. 13 Ebyaggyibwa mu kiragiro ekyo byali bya kuba nga tteeka mu buli kitundu, era n’okumanyibwa eri abantu aba buli ggwanga, nti ku lunaku olwo Abayudaaya beeteekereteekere okulwanyisa abalabe baabwe.\n14 Awo ababaka abeebagala embalaasi za Kabaka, ne bagenda mbiro, ku kiragiro kya Kabaka, era n’ekiragiro ekiwandiikiddwa ne kirangirirwa mu lubiri lw’e Susani.\nAbayudaaya Bawangula Abalabe Baabwe\n15 Awo Moluddekaayi n’ava mu maaso ga Kabaka ng’ayambadde ebyambalo bya Kabaka ebya kaniki n’ebyeru, era ng’atikkiddwa engule ennene eya zaabu, era ng’ayambadde omunagiro ogwa bafuta ennungi n’olugoye olw’effulungu. Ekibuga ekya Susani ne kisanyuka nnyo. 16 Ate n’eri Abayudaaya kyali kiseera kya ssanyu, n’okujaguza n’ekitiibwa. 17 Mu buli kitundu, ne mu buli kibuga, ekiragiro kya Kabaka we kyatuuka, waaliyo essanyu n’okujaguza n’embaga nnene ddala mu Bayudaaya. Era abantu bangi abamawanga amalala ne bafuuka Abayudaaya olw’entiisa ey’Abayudaaya eyali ebakutte.\n8:1 Mu kiseera ekyo, kabaka yaggyanga ku muntu asaliddwa omusango ogw’okufa ebintu by’omuntu oyo byonna.\nLCB : Eseza 8


Bukedde Online - 'Abakyalina kkaadi za mmotoka eza kiragala mulina bicupuli'-URA\n'Abakyalina kkaadi za mmotoka eza kiragala mulina bicupuli'-URA\nDdi omuntu lw'atomera mmotoka ku zebra crossing?\nBbaasi za Pioneer tezirina layisinsi ya ku...\nAdded 4th October 2012\nEKITONGOLE ky'omusolo ekya URA kirabudde abagula n'okutunda mmotoka ku ffoomu za tulansifa enkadde ezibaddewo nti tezikyakola.\nNe bw’ogifuna tekyakugasa kubanga emmotoka esigala ebalibwa ng’ey’oli eyagikuguza.\nKino kiddiridde URA okudibya enkola ya kkaadi za mmotoka eza kiragala mu\nnkola empya ey'okweyambisa yintanenti mu biwandiiko bya mmotoka.\nSarah Banage, omwogezi wa URA yagambye nti abo bonna abalina "tulansifa foomu" wamu ne densite z'abo abali mu kkaadi za mmotoka ze balina nga tebakolanga tulansifa, bagende babanoonye babakyusizeamannya mu kkaadi ng'enkola by’eri kati.\nYagambye nti omuntu ali mu kkaadi ya mmototoka y'alina okukyusa amannya ge era nga kkaadi za kiragala eziriwo bwe zizzibwayo ng'oweebwa enjeru ez'olupapula olweru olwabujjo wabula nga kuliko sitampu ya URA.\nWabula abaagula mmotoka ne baweebwa kkaadi zaazo wabula nga bannannyini zo bababuze, balina kweyambisa mateeka nga bayita mu kulanga mu mpapula z'amawulire ezisinga okusomwa mu kitundu mw’oli n’olaga amannya gaabwe oluvannyuma bagende mu kkooti bakole ekirayiro oluvannyuma bagende mu URA okukola tulansifa.\nBw’aba nga eyakuguza mmotoka yafa, ensonga zirina kukolwako ofiisi ekola ku bintu by’abafu (Administrator General).\nKkaadi empya ezigambibwa za bwereere wabula bw'ogisuula olina okuddamu okugisasulira 32,000/-.\nKkaadi eyo bw’egwa mu mazzi, omwana bw’agiyuza oba okwonooneka mu ngeri endala yonna kyokka n’esigala ng’ekyasobola okulabika era URA ekuwa yabwereere.\n‘Abakyalina kkaadi za mmotoka eza kiragala mulina bicupuli’-URA


Bukedde Online - Kawempe eyolekedde okulumbibwa endwadde eziva ku bucaafu\nKawempe eyolekedde okulumbibwa endwadde eziva ku bucaafu\nDP eyambalidde Gav't ku ky'okukaka abayizi okusoma ekitabo kya Pulezidenti Museveni\nAfiiridde mu nnyumba n'asattiza balirwana ...\nObwama nga bukwata mu mazzi amacaafu\nOBUCAAFU Obufumbekedde mu bitundu by'e Kawempe bwewanisizza abatuuze emitima olw'okutya okulumbibwa endwadde eziva ku bucaafu.\nOmu ku batuuze ategeerekeseeko erya Jane Namuddu owe Bwaise ategeezezza nti abaana n'abantu abakulu balwala embuto ng'era kati abamu ku bazadde basazeewo okusibira abaana baabwe mu mayumba okusobola okubatangira enddwadde zebayinza okufuna okuva mu bucaafu.\nNamuddu ategeezezza nti bwekibeera nga ddala kituufu abakulembeze babalumirirwa basaba okuviira ddala ku mubaka wa Kawempe North Latif Ssebaggala Ssengendo, owa Kawempe South Mubarrak Munyagwa ssaako ne mmeeya Sserunjogi bakwate ku musaala gwabwe okumala emyezi esatu baziweeyo okuyamba okukulaakulanya munisipaali ye Kawempe.\nEbimu ku bitundu ebisinga okubeera mu mbeera embi kuliko Makerere III, Mulago, Kazo Angola, Bwaise III, ssaako ne Wandegeya.\nEmmanuel Sserunjogi Mmeeya we Kawempe ategeezezza nti kituufu Kawempe mucaafu naye ensonga eva ku bikozesebwa okubeera ebitono mu kitongole kya KCCA ssaako n'abantu obutafaayo mu kweyonja ne baagalanga okulinda abakulembeze baabwe.\nAyongedddeko nti waliwo abantu abamu abakwata kasasiro ne bamusuula mu myala nga bakigenderedde era nga bino bye bimu ku bintu ebisinga okusaasaanya obucaafu.\nOmuyimbi Big Eye bamuzaalidde omusika


Bukedde Online - Omukazi yannema lwa kweraguza\nNneebaza Mukama okumpa omutuufu\nNnoonya mwana wa bulenzi\nOmukazi yannema lwa kweraguza\nAba Young Twinz baleese ‘Mbawe\nAbaleetedde ssentebe waffe ‘eddogo’ mulizzeeyo...\nAdded 9th August 2019\nOBUFUMBO bunyuma nnyo nga muwuliziganya. Nze Yunusu Mubiru 43, mbeera Zzana - Bunnamwaya.\nNze ensonga z'omukwano mu kusooka zaali za nkalu olw'embeera ze nnasanga mu mukyala wange gwe nnasooka okuwasa.\nNg’omusajja yenna, nange bwe nnasajjakula ne ndaba nga nsaanye okufunayo mwana munnange gwe nsobola okubeera naye era n'enfuna omukazi ne tusiimagana. Nnamusaba nga bwe nnali njagala omuwasa naye ky'atagaana kye yava ansaba asooke antwale ewa mmwannyina andabe bw'anzikiriza mmuwase.\nMukoddomi wange nnagenda ne mmulaba era n'akkiriza okumpa mwannyina okumuwasa mu bakadde tuligenda nga twetereezezza. Wano essanyu lyaffe ery'omukwano we lyatandikira ne munnange ono era nga mwagala naye ng’anjagala era nga tukuumagana ng’abafumbo.\nTuba tumaze omwaka gumu n'ekitundu mu bufumbo bwaffe nga mmaze n'okumuzaalamu omwana, hhenda okulaba ng’atandise emize gye saasooka kufaako nga ndowooza anaakyusa.\nOmuze mukazi wange oyo gwe yalina gwali gwa kweraguza era nga guno gwanteeka nnyo ku bunkenke olw'ensonga nti nze muntu eyakula nga ssaagala bintu bino. Nnamukwata enfunda nnyingi n'eddagala lye saamanyanga makulu gaalyo era ne ngezaako okumubuulirira naye n'alema.\nEkirala Mukyala wange yatandikanga buli kadde ne ntandikanga n’okutya okudda awaka ng’obudde bukyali olw’okutya omukazi okuntabukira. Bwe nnalaba munnange agaanyi okukyusa mu mbeera ze ez'okuyomba n'okweraguza ne nsalawo mmwenenye o twawukane awatali kwetuusako buzibu.\nMu kiseera kino nnina omukyala omulala gwe nnawasa ampadde essanyu kubanga tukkaanya mu buli nsonga ampabula ne mmuwabula.\nNneebaza Mukama okumpa omutuufu...\nMU buvubuka bwange, nalina omutima omunafu ku nsonga z’omukwano kubanga nali ntya abasajja olw’ebyo bye nnawuliranga...\nNNINA abaana abawala basatu, era ndi mufumbo. Nnina omusajja anjagala agamba nti asobola okukyusa oluzaalo ne nzaala...\nKatemba eyabadde mu kuziika ssemaka...\nNNAAMUNGI w’omuntu yeetabye mu kuziika omugenzi Erisa Settuba eyalwanya abakazi mu kiseera bwe yali agenda okugattibwa...\nMinisita azzizza ab’e Gomba ku...\nMINISITA w’eggwanga ow’ebyettaka Persis Namuganza azzizza abatuuze ku byalo bibiri e Kitemu ne Nkwale mu bibanja...


Bukedde Online - Bayiye abaserikale 10,000 e Namugongo\nAbakulembeze n'abayizi ku MUBS batabukidde Baryamureeba\nPoliisi erabudde abeewamba\nOmuduumizi wa poliisi mu Kampala n’emiriraano ,Moses Kafeero ( ku kkono) akulira poliisi y’ebidduka Norman Musinga ne Wyclif Musinguzi akulira enteekateeka mu Bakristaayo e Namugongo.\nABASERIKALE abasoba mu 10,000, bayiiriddwa e Namugongo okunyweza ebyokwerinda n’okwongera okugumya abalamazi nti, teri ayinza kubatuusaako bulabe nga bali mu kutendereza. Bano baakunyweza ebyokwerinda ku biggwa by’abajulizi eky’Abasiraamu, Abakristaayo n’Abakatoliki e Namugongo wamu n’ebitundu ebiriraanyewo. Abagenda okukuuma tebali mu yunifoomu mwokka wabula waliwo n’abali mu leeya. Mu bwengula waakubaayo ennyonyi ezirawuna.\nAbasiraamu bajja kuba n’emikolo gy’okujjukira abajulizi baabwe nga June 1, okusinziira ku Hajji Sulaiman Musana, akulira enteekateeka zino. Bagenda kuyita mu byafaayo by’eddiini era bagenda kukulizaako emyaka 45 bukya ekibiina kya UMSC kitandikibwawo. Abasiraamu battibwa ku biragiro bya Ssekabaka Muteesa 1.\nAbalamazi abaakatuuka baavudde e Congo, Eritrea era ng’abalala basuubirwa okuva mu Bugirimaani, South Afrika , Amerika , Kenya, Tanzania, Nigeria n’amawanga amalala. Minisita w’eggwanga ow’ebyobulambuzi, Godfrey Kiwanda yategeezezza nti, basuubira abalamazi obukadde nga busatu.\nAbeebyokwerinda abaayiiriddwa e Namugongo kuliko abapoliisi abategulula bbomu, embwa eziwunyiriza bbomu, ab’ebidduka, abazikiriza omuliro, abaketta ebiri ewala n’abagenda okukebera abayingira.\nOmuduumizi wa poliisi mu Kampala n’emiriraano, Moses Kafeero yasabye abalamazi okukuuma ebintu byabwe. Yawadde abazadde amagezi abaana abato babaleke waka era abatambudde nabo babakuume butiribiri.\nN’agamba nti omwaka oguwedde abaana 100 baabula ku bazadde baabwe ng’abaana abanaayingira bajja kubassaako akapapula akaliko nnamba z’essimu z’abazadde baabwe okwanguwa okubazuula nga babuze. BALAZE AMAKUBO AG’OKUKOZESA Aduumira poliisi y’ebidduka Norman Musinga yawadde ebiragiro by’okugoberera ab’ebidduka nga tewali mmotoka egenda kukkirizibwa kutuuka ku kiggwa ky’abajulizi e Namugongo ne Nakiyanja okuggyako ng’eweereddwa sitiika.\nEmmotoka z’abakungu ezigenda ku kiggwa ky’Abakatoliki zigenda kubeerako sitiika mmyuufu nga zaakuyingirira Kyaliwajjala, Ssemmambo Road zisimbe ku Namugongo Boarding Primary School. Abagenda mu Bakristaayo mmotoka zirina okubaako sitiika mmyuufu nga zaakuyita Bweyogerere – Bbuto zisimbe ku kisaawe ky’ekkanisa. Abalamazi abava ebweru Abakatoliki emmotoka zaabwe zijja kubaako sitiika za bbulu era zijja kubassa Kyaliwajjala zisimbibwe ku Vienna College, batambuze bigere okutuuka e Namugongo.\nAbalamazi ab’omu bitundu nga Ntinda, Bwaise n’abagenda okuyitira ku Northern Bypass bajja kusimba ku Hill Side Nursery and Primary School ne St. Peters Naalya. Abava ku ludda lw’e Kasangati bajja kusimba ku kisaawe ky’omupiira ekya Kira Munisipaali ne mu bimuli bya Meeya w’e Kira. Abalamazi abava e Bugwanjuba nga bagenda e Nakiyanja bajja kuyitira Seeta, Ssonde ne Bweyogerere – Bbuto era ku kkubo kujja kubaako abaserikale ababalagirira ng’emmotoka baakuzireka ku faamu y’ekkanisa ne ku All Sisters Parking e Namugongo.\nKyokka waliwo bbaasi ezigenda okusimba e Kira ku Munisipaali ne ku kisaawe kya Kira nga zaakuyita ku Mamerito – Kironde Road zisembeze abalamazi abagenda e Nakiyanja okutuuka poliisi w’enaazikomya.\nKyokka bbaasi zaakusasulira. Abalamazi Abakatoliki aabakozesa mu mmotoka za lukale baakussibwa Kyaliwajjala batambuze ebigere okutuuka e Namugongo ku Klezia. Abalamazi bajja kutambulira ku ludda olwa kkono nga bagenda e Namugongo ate olwa ddyo luyiteko abakungu.\nAbava okulamaga ku Klezia emmotoka bajja kuzirinnyira Kyaliwajjala. Eggulo we bwazibidde ng’abalamazi beeyongera okutuuka. Ku kiggwa ky’Abakatoliki abalamazi abaabade baakatuuka kuliko abaavudde mu ssaza ly’e Tororo nga bano be bategesi, abaavudde e Kanungu, Hoima, Ankole n’awalala.\nAkulira ebyobulamu mu Munisipaali y’e Kira, Charles Mupere yagambye nti bataddewo ensiisira z’ebyobulamu ku biggwa byombi omuli abasawo abakugu. Era waliwo ne ambyulensi ez’okutwala abali obubi mu malwaliro\nKabaka atandika nkya okulambula Mawokota\nKatikkiro alambudde Buddu\nTulongoose ebifo byâ€™obuwangwa -Nabagereka


Bukedde Online - Bakutte 3 ku by'okuwamba omwana w'owa UPDF\nSsaabasumba bamuwadde olukalala lw'abamubega\nBakutte 3 ku by’okuwamba omwana w’owa UPDF\nABANTU basatu be baakakwatibwa ku muyiggo gw’okuzuula Denis Alyenyo 33, mutabani wa Col. Francis Ongia akulira Operation Wealth Creation mu disitulikiti ye Amolotar eyawambibwa ku Lwokuna lwa wiiki ewedde. Alyenyo yabuzibwawo okuva ku nnyumba za Fred Kidhali Magamaga mu disitulikiti y’e Jinja we yali apangisa.\nEnsonda mu byokwerinda zaategeezezza nti abantu basatu okuli n’omuserikale wa UPDF baakwatibwa amagye ga UPDF nga mu kiseera kino bakuumirwa mu nkambi y’amagye e Magamaga. Andrew Mukuve 22, abadde mukwano gwa Alyenyo yakwatiddwa nga kigambibwa nti y’omu ku baasembayo okuba n’omuwambe.\nRose Nanyondo ow’e Magamaga, maama wa Mukuve yagambye nti mutabani we yakwatibwa Lwamukaaga. Kyokka yeemulugunya nti bukya akwatibwa tebamukkirizanga kulaba ku mutabani we wadde okumutwalira emmere gyalya. Wilber Isiko 26, omuserikale wa UPDF akolera e Magamaga naye yakwatiddwa olw’ebigambibwa nti yayawukana ne Alyenyo ku ssaawa 5:00 ez’ekiro.\nOlw’okuba nga abaamuwamba baamutwala kiro naye yakwatiddwa ayambeko mu kubuuliriza. Omuntu owookusatu eyakwatiddwa ye Medi Kigenyi nga naye abadde mukwano gwa Alyenyo bwe babadde batera okutambula.\nOmuzigo Alyenyo gw’apangisa.\nOkusinziira ku ngeri Alyenyo gye yawambibwamu nga baliraanwa tebawulidde, abanoonyereza bakkiriza nti ateekeddwa okuba nga yayitibwa oba okukonkonebwa omuntu gw’amanyi obulungi. Alyenyo abadde yaakamala omwaka gumu e Magamaga gy’avunaanyizibwa ku bya tekinologiya mu nkambi.\nYasooka kukolera Bombo mu sacco y’amagye eya Wazalendo oluvannyuma n’akyusibwa. BABIYINGIZZAAMU OMUWALA Mikwano gya Alyenyo abataayagadde kubaatuukiriza mannya baagambye nti omuwambe aliko omuwala gw’abadde apepeya naye, kyokka nga famire y’omuwala yamugaana okumuwasa, kyokka n’alemerako.\nBalumiriza nti Alyenyo azze afuna okutiisibwatiisibwa kyokka nga babadde bakyali bonna. Mu kiseera we baamuwambira omuwala yali yavuddewo ggululimu ku Lwokusatu. Wadde nga ku Lwokutaano yakomawo n’abeerawo okutuusa ku Mmande naye tebaddangamu kumuwuliza wadde okumanya gy’ali.\nOmuwala ono agambibwa okuba ng’ali lubuto lwa myezi ebiri, bagamba nti si mwanjulukufu nnyo ku nsonga za Alyenyo, ekireetera abantu okulowooza nti yandiba ng’alina ky’amanyi.\nWaliwo n’amawulire agaabadde gasasaana nti Alyenyo yandiba nga yakwatibwa ekimu ku bitongole ebikuumaddembe, kyokka tekinnaba kukakasibwa. Emilian Kayima omwogezi wa poliisi mu ggwanga yagambye nti kino talina ky’akimanyiiko.\nFAMIRE EKYALI MU KUTYA Col. Francis Ongia, azaala Alyenyo yagambye nti bakyali beeraliikirivu kuba tebannaba kuzuula mutabani we gy’aggaliddwa. Yagambye nti tebannaba kuddamu kuwuliziganya na baawambye mutabani we kuba ennamba ye (eya Alyenyo) gye batera okukozesa mu kiseera kino yaggyiddwaako.\nAba famire mu kiseera kino beetegefu okukola buli kyonna ekisoboka okununula mutabani we okuva mu mikono gy’abantu b’atamanyi. Mwetegefu n’okuwaayo obukadde 15, singa aba afunye obukakafu nti bw’aziwaayo nga bayimbula mutabani we.\nObweraliikirivu bwa famire babuggya ku ngeri y’emu Susan Magara gye yawambibwa okumala wiiki ssatu, kyokka oluvannyuma n’attibwa kuba abaamulina baamanya nti abantu bangi ababalinnya akagere oluvannyuma lwa wiiki ssatu mu February w’omwaka guno.


Bukedde Online - Omwana gwe babba nga wa myezi 2 bamuzudde wa mwaka\nOMUKAZI eyabba omwana n’amuwa bba oluvannyuma eyamuwa akasiimo k’ennyumba olw’okumuzaalira ‘omusika’, poliisi emukutte oluvannyuma lw’emyezi 10 ng’emuyigga.\nNamatovu n’omwana gwe yabba . EBIFAANANYI BYA VIVIEN NAKITENDE\nAisha Namatovu 30, yalimba bba Jimmy Kagimu, bwe babeera mu Ssembuule B Zooni e Kabowa, olubuto n’agenda okwabya olumbe ewaabwe e Ssembabule ng’amutegeezezza nti okudda (e Kabowa) alimalira ddala kuzaala.\nKigambibwa nti Namatovu yakomawo asitudde bbebi ow’emyezi ebiri, bba n’abugaana essanyu era n’amuwa ennyumba okuli emizigo gy’abangisa 10 ng’akasiimo k’okumuzaalira omusika.\nOkuva bwe yadda ne bbebi, Namatovu ky’abadde ayoya nga Kagimu aleeterawo era baliraanwa bagamba nti n’omwana yennyini abadde amulinamu pulaani nnyingi ez’omu maaso.\nPatrick Kyaluzzi omu ku bakuumaddembe mu Lubaga ng'akutte omwana gwe baakutte ne Namatovu gw'agambibwa okubba mu lumbe e Ssembabule n'amusiba bba.\nPoliisi y’e Kitebi yakutte Namatovu oluvannyuma lw’owooluganda lwe atayagadde kumwatuukiriza mannya, eyagitemezzaako nga bwe yabba omwana ewaabwe mu kyalo nga ne gwe yamubbaako amanyi nti omwana we baamusaddaaka. omukazi eyabba omwana ku lumbe e Ssembabule amusibe bba afune ku by’obugagga bye, omwana yali wa myezi ebiri akwatiddwa wa mwaka gumu.\nOmukwate ye Aisha Namatovu 30 omutuuze mu zooni ya Ssembule B e Kabowa ng’ono yalimba bba Jimmy Kagimu nti ali lubuto ate nga talina olwo kwekugenda mu lumbe ewaabwe e Ssembabule nabbayo mwana wa myezi ebirir naamumusiba.\nAkulira eby’okwerinda mu muluka gw’e Kabowa, Isaac Ssewankambo, agamba nti yasisinkanye Namatovu n’amukwata mpola n’amubuulira nga bw’afunye amawulire nti omwana gw’alina si wuwe, n’akkiriza kyokka n’amusaba abisirikire ng’amusuubizza okumuwa ssente zonna z’ayagala.\nNamatovu n’omwana gwe yabba. Wakati nga bamumuggyeeko ate ku ddyo ng'atunula binsobedde!\nYamugambye nti omwana yamubba mu lumbe olwali ku kyalo ewaabwe e Kasebwera mu disitulikiti y’e Ssembabule. “Yagambye nti waliwo omukyala eyali yeebasizza omwana wansi ng’anonye emmere kwe kumubbawo mu bwangu n’amuleeteera bba,” Ssewankambo bwe yattottodde engeri Namatovu gye yabbamu omwana.\nKagimu akola gwa bubazzi era alina ettaka eriwerako n’amayumba g’abapangisa e Kabowa, kitaawe ge yamulekera kale nga kirowoozebwa nti kye kyatengula Namatovu okubba omwana asobole okugabana ku byobugagga bwe.\nNamatovu yasabye poliisi emusonyiwe waakiri azzeeyo omwana nti kubanga naye eky’okumubba yali akikola lwakuba bba yali ayagala nnyo omwana ate nga ye olubuto lwe yalina lwavaaamu.\nEmizigo Kagimu gye yawa Namatovu olw'okumuzaalira omwana omulenzi.\nAkulira ba mbega ku poliisi e Kitebi, Francis Kateega ategeezzeza nti Namatovu bamugguddeko omusango gw’okubba omwana ku fayiro GF02/2016 nga kati bagenda kukolagana wamu ne poliisi y’e Ssembabule okunoonya nnyina w’omwana omutuufu olwo ne Namatovu atwalibwe mu kkooti avunaanibwe.\nYe Kagimu olwawulidde okukwatibwa kwa mukyala we n’adduka nga tategedde na bigenda mu maaso, Juma Mugisha muliranwa wa ba Kagimu agamba; ffenna omukyala ono bweyaleeta omwana nti wa Kagimu twewuunya kuba Kagimu ffe bulijjo tumanyi aliko ekitali kituufu ate ng’omukyala ono yali atera okukyala ewa Kagimu naye nga tetumulaba na lubuto era nga tubeera twewuunya gyeyaggya omwana kuba wadde yamuleeta muto naye nga tamuyonsa.\nOlumu namubuuzaako lwaki tayonsa mwana muto bwatyo nantegeeza nti omwana alina amabwa mu kamwa ate abamu ng’abagamba nti yalwala obulwadde bw’ebinnyo ate naamala nategeeza nti alina akawuka ka siriimu tasobola kuyonsa kale nembivaako naye nga ffenna tubadde twemulugunya ku mwana ono oba ddala wa munnaffe Kagimu naye ekirungi amazima gavuddeyo kati poliisi ekole ogwayo.\nMuseveni akungubagidde omutaka w'e Makindye\nSheikh Kirya afudde yeekokkola abatunze ebintu by'Obusiraamu


Bukedde Online - Omugagga akubye omutemu n’amusuuza emmundu\nAkulira ebikwekweto e Buloba, Atwine ng’alaga emmundu gye baabadde babbisa omugagga Mutekanga.\nOMUZIGU eyateeze omugagga ku kikomera kye n’amussa ku mudumu gw’emmundu akiguddeko omugagga bw’amuviiridde mu tteke n’atalantuka, emmundu n’egwa eri era bw’asituseewo n’assaako kakokolatondekannyuma.\nBino byabadde Bbira-Bulenga, omubbi w’emmundu bwe yateeze Esau Mutekanga ku kikomera kye ku ssaawa 5:00 ez’ekiro wabula omutemu ne bimukyukira Mutekanga bwe yamwanguyidde n’amusuuza emmundu ey’ekika kya AK 47. Mutekanga akolera mu Uganda Management Institute [UMI] mu Kampala, alunyumywa bwati; “Natuuse ku ggeeti essaawa nga ziri mu 5:00, ez’ekiro.\nNabadde nva bwenti mu mmotoka hhenda okuwulira nga waliwo omuntu ali emabega wange antaddeko ekintu ekinnyogoga. Okutunnula emabega nga ndaba omusajja antaddeko emmundu,” Bwatyo Mutekanga bwe yategeezezza. Yayongeddeko nti muli nasoose ne nzikiriza mu mutima nti omusajja ono azisse, wabula abaana bange.\nNeegumizza nti bwe seerwanako hhenda kufa era ne bwe neerwanako kye kimu ne nsalawo neerwaneko. Nawanise kompyuta y’omu ngalo gye nabadde nayo gattako ebisumuluzo by’emmotoka bye nabadde nkutte mu ngalo mbimuwe era ne mugamba nti mukama wange buli ky’oyagala kiikino nga bwe musemberera ne nkozesa omukisa guno ne musamba omugere omusajja n’agwa wansi.\nNamutuddeko mangu ne tutandika okulwanira emmundu gye yabadde nayo ekika kya AK 47, ng’eza poliisi nga munyigiriza era ng’omudumu gwayo tuguwanise waggulu okutuusa lwe namugonzezza nga bwe munyiga nagisuula eri era wano omubbi olwayimuse yabadde yekka nadduka.\n“Natidde okumugoba kubanga nalowoozeza nti osanga alina banne abalala abeekwese era omubbi olwaduse ne nkwata emmundu ne ngiggyawo wansi ne nkubira akulira poliisi y’e Bulaga Nakabugo e Bulenga ASP/ Kamulali atutwala n’ayanguwa mangu era emmundu ne ngibakwasa ne bagitwala,” bwatyo Mutekanga bwe yategeezezza.\nASP/ Kamulali yagumizza abatuuze b’omu kitundu kino ekiro,nga baakazuula emmundu nti tebatya poliisi yatandise dda okuyigga ekibinja ky’ababbi bano ababadde bagikozesa okubba n’okusuza ekyalo ky’e Bulenga n’ebitundu ebikyetoolodde nga tebeebase.\nOmwogezi wa poliisi mu Kampala n’emiriraano, Patrick Onyango yakakasizza nga poliisi bwe yafunye emmundu ebadde etigomya abantu b’e Bulenga nga kuliko ne magaziini era nga kumpi buli lunaku babadde bagikozesa okubba.\nTaata yeekyaye n'akwata omusumeeni n’asalako mutabani okugulu n’akukalirira\nEngeri akabenje gye kasse omukulu w’essomero n’abalala 2


Engeri Gye Tuyinza Okwaŋŋanga Ebizibu by’Amaka\nOkweraliikirira Ebizibu by’Amaka\nJanet agamba nti: “Taata wange olwafa, omwami wange yaŋŋamba nti yali afunyeeyo omukazi omulala. Oluvannyuma lw’akaseera katono, yapakira ebintu bye n’andekawo n’abaana baffe babiri awatali kututegeeza wadde okutusiibula.” Janet yafuna omulimu, naye ssente ze baali bamusasula zaali ntono nnyo nga tasobola kumalayo bbanja lya nnyumba yaabwe. Ate ng’oggyeeko eby’enfuna, waliwo ebintu ebirala ebyali bimweraliikiriza. Janet agamba nti: “Ow’okuba nnalina okutuukiriza obuvunaanyizibwa bwonna ekyo kyandeetera okweraliikirira ennyo. Nnawuliranga bubi olw’okuba nnali sisobola kuwa baana bange buli kimu kye baali beetaaga ng’abazadde abalala. Ne leero mpulira bubi bwe ndowooza ku ngeri abantu abalala gye batutwalamu nze n’abaana bange. Oboolyawo balowooza nti saakola kyonna ekisoboka okukuuma obufumbo bwange.”\nOkusaba kuyamba Janet okufuga ebirowoozo bye era n’okunyweza enkolagana ye ne Yakuwa. Janet agamba nti: “Olw’okuba obudde bw’ekiro buba busirifu, bwe businga okumbeerera obuzibu kubanga mba ndowooza nnyo ku ebyo ebinneeraliikiriza. Okufuna otulo, mmala kusaba n’okusoma Bayibuli. Abafiripi 4:6, 7 kye kyawandiikibwa kye nsinga okwagala. Kigamba nti: ‘Temweraliikiriranga kintu kyonna, naye mu buli nsonga mutegeezenga Katonda bye mwetaaga, nga musabanga, nga mwegayiriranga, era nga mwebazanga; era emirembe gya Katonda egisingira ewala ebirowoozo byonna gijja kukuuma emitima gyammwe n’ebirowoozo byammwe.’ Mmaze ebiro bingi nga nsaba Yakuwa era annyambye okufuna emirembe mu mutima.”\nEbigambo Yesu bye yayogera ng’ayigiriza ku Lusozi bikwata ku kweraliikirira okwa buli ngeri. Yagamba nti: “Kitammwe Katonda amanyi ebintu bye mwetaaga nga temunnaba na kubimusaba.” (Matayo 6:8) Ffenna twetaaga okusaba Katonda kubanga okusaba ye ngeri enkulu etuyamba ‘okusemberera Katonda.’ Bwe tukola bwe tutyo, Katonda naye ‘atusemberera.’—Yakobo 4:8.\nNg’oggyeeko okufuna obuweerero nga waliwo ebitweraliikiriza, bwe tusaba Yakuwa, oyo “awulira okusaba,” abaako ky’akolawo okutuyamba. (Zabbuli 65:2) Eyo ye nsonga lwaki yakubiriza abagoberezi be “okusabanga bulijjo awatali kulekulira.” (Lukka 18:1) Tusaanide okuba abakakafu nti bwe twoleka okukkiriza nga bulijjo tusaba Katonda atuyambe era atuwe obulagirizi, ajja kutuyamba. Tetusaanidde kubuusabuusa nti Yakuwa ayagala nnyo okutuyamba era nti alina obusobozi obwo. Bwe ‘tusaba bulijjo’ kiraga nti tulina okukkiriza okw’amaanyi.—1 Abassessaloniika 5:17.\nKYE KITEGEEZA OKUBA N’OKUKKIRIZA\nNaye okukkiriza kye ki? Okukkiriza kuzingiramu ‘okumanya’ Katonda. (Yokaana 17:3) Ekyo tukikola nga tusoma Bayibuli ne tufuna endowooza ya Katonda era ne kituyamba okukimanya nti Katonda alaba buli omu ku ffe era nti ayagala okutuyamba. Kyokka, okukkiriza okwa nnamaddala tekukoma ku kuyiga ku bikwata ku Katonda. Kizingiramu n’okukola omukwano ogw’oku lusegere naye. Nga bwe kitwala ekiseera okukola omukwano ogw’oku lusegere n’omuntu omulala, okukola omukwano ne Yakuwa nakyo kitwala ekiseera ekiwerako. Bwe tweyongera okuyiga ebikwata ku Yakuwa, ‘okukola ebintu ebimusanyusa,’ n’okufuna obuyambi bwe, okukkiriza kwaffe “kugenda kweyongera.” (2 Abakkolinso 10:15; Yokaana 8:29) Okwo kwe kukkiriza okuyamba Janet okwaŋŋanga ebimweraliikiriza.\nJanet agamba nti: “Engeri Yakuwa gy’annyambamu buli kiseera y’ennyambye okunyweza okukkiriza kwange. Emirundi mingi twayolekagana n’obutali bwenkanya obutaali bwangu kwaŋŋanga. Olw’okuba twasaba nnyo Yakuwa, yatuyamba okubwaŋŋanga mu ngeri gye nnali sisuubira. Bwe nneebaza Yakuwa, kinzijukiza ebintu ebingi by’ankoledde. Bulijjo atuyamba mu kiseera ekituufu. Ate era annyambye okufuna emikwano egya nnamaddala, baganda bange ne bannyinaze Abakristaayo. Bulijjo bannyamba era bateereddewo abaana bange ekyokulabirako ekirungi.” *\n“Mmanyi ensonga lwaki Yakuwa ‘akyawa okugoba abakazi’ nga bwe kiragibwa mu Malaki 2:16. Omufumbo bw’ayabulira munne, obwo buba butali bwesigwa, era oyo gwe baabulidde asigala mu nnaku ya maanyi. Kati wayiseewo emyaka egiwera okuva omwami wange lwe yanjabulira, wadde kiri kityo ebiseera ebimu mpulira ekiwuubaalo kya maanyi. Bwe mbeera mu mbeera ng’eyo mbudaabudibwa nnyo bwe nfuba okukolera omuntu omulala ekintu ekirungi.” Janet afuba obuteeyawula ku balala nga Bayibuli bw’egamba, era ekyo kimuyamba obuteeraliikirira kisukkiridde. *—Engero 18:1.\nKatonda ye ‘kitaawe w’abo abatalina ba kitaabwe, era akuuma bannamwandu.’—Zabbuli 68:5\nJanet agamba nti: “Mbudaabudibwa buli lwe nkijjukira nti Katonda ye ‘kitaawe w’abo abatalina ba kitaabwe, era akuuma bannamwandu.’ Tasobola kutwabulira ng’omwami wange bwe yakola.” (Zabbuli 68:5) Janet akimanyi nti Katonda tatugezesa “na bintu bibi.” Wabula, “agabira bonna” amagezi era atuwa “amaanyi agasinga ku ga bulijjo” tusobole okwaŋŋanga ebitweraliikiriza.—Yakobo 1:5, 13; 2 Abakkolinso 4:7.\nNaye ate singa tuba tweraliikirira olw’okuba obulamu bwaffe buli mu kabi?\n^ lup. 9 Laba 1 Abakkolinso 10:13; Abebbulaniya 4:16.\n^ lup. 10 Okumanya ebisingawo ku ngeri y’okwaŋŋanga ebikweraliikiriza, laba Awake! eya Jjulaayi 2015 erina omutwe ogugamba nti, “Are You in Control of Your Life?” era osobola okugifuna ne ku mukutu www.jw.org.


Poliisi enonya abafeere abeyita abebyobulamu - fremer media\nPoliisi enonya abafeere abeyita abebyobulamu\nUganda Police Force ekutte omuntu era enoonya abalala 3 nga bano kigambibwa babadde bafera abantu mu bitundu by’e Wakiso nga beyita abakozi ba Uganda National Drug Authority.\nBano babadde batambulira mu motoka nnamba UBG 334A nga bafera aba clinic ne pharmacy mu Disitulikiti y’e Wakiso. Poliisi yategeezebwa ku bikolwa bino ebimenya amateeka bwetyo abakola mu CCTV Command Center e Nateete balagirwa okutandika okunoonya emotoka eno okuva nga 27/07/2020.\nBano babadde balondoola emotoka eno okuuka nga 24-8-2020 nga beyambisa kkamera enkettabikolwa emotoka eno nebagikwatira e Kawempe.\nPoliisi esaba abantu okugiyambako okukwata abalala abasatu abadduse okuli omusajja ono omunene asibye ettaayi, omukyala ayambadde mask wamu n’omukyala omweru abadduse.Ye eyakwatiddwa ye Orombo Dawson.\nAlso read: Ensonga 5 lwaki Bobi Wine tatidde musango gwa Mabirizi.\nPoliisi erabula abantu bonna era nebasaba okwekubira enduulu ku Poliisi eri okumpi singa eraba abantu nga abo mu bitundu byabwe kuba abakozi b’ekitongole kya National Drug Authority bwebaba bakola ebikwekweto babeera ne Poliisi\nAkena ‘s UPC out of presidential race\nChameleon set to return to DP-Block


Bukedde Online - Bajjukidde obulamu bwa Ignatius K. Musaazi\nUncle Money ne munne baleppuka na gwa kutta...\nOmugenzi Ignatius Kangave Musaazi eyatandikawo ekibiina ky’ebyobufuzi ekyasooka mu Uganda ekya Uganda National Congress (UNC).\nOmugenzi Ignatius Kangavve Musaazi\nBya Lawrence Kizito ne Catherine Lutwama\nMINISITA w’Abavubuka Emizannyo n’Okwewumuzaamu e Mengo, Henry Ssekabembe Kiberu akalaatidde Abavubuka okukola ennyo okuyamba abalala, bave mu njogera ya “nfuniramu wa”.\nBino yabyogeredde ku mukolo ogw’okusabira omugenzi Ignatius Kangave Musaazi eyatandikawo ekibiina ky’ebyobufuzi ekyasooka mu Uganda ekya Uganda National Congress (UNC). Okusaba kwabadde ku Lutikko e Namirembe eggulo nga September, 30th, 2019.\n“Nfuniramu wa atattanye eggwanga lyaffe, ekisse omwoyo gw’okulwanirira abantu abatalina bwogerero. Naye mukimanye nti obuluvu n’okwagala ennyo ebyenfuna byongera kubbika ggwanga lyaffe.” Ssekabembe bwe yalabudde.\nYawadde eky’okulabirako kya Musaazi gwe yagambye nti yalwanirira eddembe ly’Abaddugavu n’okwefuga kwa Uganda naye yafa si mugagga, naye nga musanyufu era olwebyo bye yakola erinnya lye kye liva lijjukirwa ennyo na buli kati.\nAbazadde yabasabye okukuza abaana obulungi, n’agamba nti Musaazi ateekwa okuba nga yakuzibwa mu mpisa, yagunjulwa ate n’ateekebwateekebwa ekyamusobozesa okuvaamu omuntu ow’amaanyi.\nRev. Canon Benon Kityo nga Diini wa Lutikko y’e Namirembe yagambye nti Musaazi yali musajja alengerera ewala nga kino kyeyolekera mu lutalo lwe olw’okulwanirira omulimi owa wansi, ng’akizudde nti obulimi Uganda kwerina okutambulira.\nMusaazi yafa mu 1990 era n'alangirirwa ng'omuzira.\nRev. Kityo (mu byambalo) Ssekabembe n'aba Famire ya Musaazi oluvannyuma lw'okusaba.\nIgnatius Kangavve Musaazi: Ajjukirwa nga taata w’eggwanga olw’okulwanirira ennyo obwetwaze bw’eggwanga era ye mutandisi w’ekibiina ky’ebyobufuzi ekyasooka mu ggwanga ekya Uganda National Congress.\nMusaazi yasibibwa emirundi 37 ng’alwanyisa Abazungu, kyokka n’atava ku mulamwa.\nOmusika wa Musaazi, Edward Musaazi agamba nti, ku baana 11 Musaazi be yaleka wakyaliwo mukaaga kyokka nga tewali ali mu bya bufuzi.\nEdward Musaazi yaliko ssentebe w’eggombolola y’e Nakaseke ne Kaasang’ombe wakati wa 1993 okutuuka mu 2006 bwe yawummula.\nOmulala Elizabeth Musaazi yavuganyaako ku kifo ky’omubaka wa Nakaseke mu palamenti mu 2011 n’awangulwa Rose Namayanja.\nErinnya Musaazi mu byobufuzi kirabika lizikiridde. Musaazi yaziikibwa Kololo ng’omuzira Omusika agamba nti tamanyi lwaki baganda be tebaagala kuyingira bya bufuzi.\nNnamwandu wa Musaazi, Rose Nansikombi yategeeza Bukedde Online gye buvuddeko nti tayagala wadde muzzukulu we okufumbirwa munnabyabufuzi byabonyaabobya nnyo famire.\nAbamu ku beetabye mu kusaba kw'okujjukira Musaazi e Namirembe.\nPoliisi ekutte agambibwa okubba mmotoka mu Kampala\nEngeri Buganda gye yalwaniriramu obwetwaaze bwa Uganda


Bukedde Online - Abayizi ba S4 batandise leero ebigezo\nAbayizi lwe baababuulidde ku Lwokutaano.\nOLWALEERO abayizi ba S4 lwe batandika okukola ebibuuzo by'akamalirizo bye bagenda okutuula okutuusa nga April 6, 2021.\nAbayizi baasoose kubuulirirwa ku Lwokutaano nga February 26, 2021 okwetoloola eggwanga lyonna ne balagibwa engeri y'okweyisaamu nga bakola ebibuuzo.\nKu Madiinah Islamic SS e Katereke Nsangi, akulira essomero lino Haji Ishaq Mbalirwa yategeezzzeza nti balina abayizi abagenda okutuula siniya eyokuna 250. Wadde wabaddewo omuggalo gw'ekirwadde kya ssenyiga omukambwe, naye kyasanga amasomero agawerako ng'ebibiina eby'akamalirizo banaatera okumalayo sirabaasi, ekiseera kino kye babadde basoma okuva mu October omwaka oguwedde\nkibayambye okumalayo bye baali bataasoma.\nAkuutidde abayizi okukwata obudde, okwesiga Katonda, okusoma ebibuuzo emirundi egiwera baasobole okubitegeera obulungi, obutapapa, okukuuma empisa, okubeera abakkakkamu, okugoberera amateeka basobole okukola obulungi ebigezo byabwe.\nAbayizi bo bategeezezza nti beeyambisizza ekiseera ky'omuggalo okusoma ebitabo okwejjukanya byonna bye bazze basoma okuviira ddala mu siniya esooka, ne bategeeza nti ebibuuzo bino babyetegekedde bulungi, nti era bagenda kuyita bulungi.\nKu Viennah high School e Kabowa, basoose mu kusaba dduwa okusabira abayizi Mukama abawe amagezi okukola obulungi ebigezo, abamu ku bazadde nabo beetabye\nmu kubuulira abayizi ne babategeeza nti, bakyalina olugendo luwanvu olw'okutambula noolwekyo basaanye kwongeramu maanyi si kugayaala.\nKu Kinaawa High School Kawempe, nayo abayizi baakubiriziddwa okwekwasa Katonda abasobozese okujjukira byonna bye baasoma bakole bulungi.\nKu Jakayz SS e Kabowa nabo basabye abayizi okubeera abakkakkamu nga batuuse mu bibuuzo baleme kupapa, kubanga okupapa kukozesa ensobi na bulijjo okuwanika omukono singa babaako obwetaavu kubanga singa bakikola nga tebasabye kiyinza okubaleetera obuzibu.\nObukugu bwa balooya ba Kyagulanyi mu musango gw'obululu\nLwaki poliisi yeddizza ekitebe kya NUP\nEbikulu mu bajeti ya 2010/11\nGavt. eneezimba oluguudo oluva e Bweyogerere okudda e Munyonyo


Bukedde Online - Abayeekera balumiriza Saif\nMunnamagye Col. Abdulrazzaq al-Nadouri, Â yalumiriza nti ezimu ku ssente ezitwaliddwa, aba Gaddafi baazikukumbye ku ttabi lya Bbanka ya Libya enkulu e Sirte Â nâ€™agamba nti Â baatutte ssente eza ddoola ne euro zonna ezaabadde mu bbanka eno. Yagasseeko nti baatutte nâ€™emiti gya zaabu abalirirwamu d\nMunnamagye Col. Abdulrazzaq al-Nadouri, Â yalumiriza nti ezimu ku ssente ezitwaliddwa, aba Gaddafi baazikukumbye ku ttabi lya Bbanka ya Libya enkulu e Sirte Â nâ€™agamba nti Â baatutte ssente eza ddoola ne euro zonna ezaabadde mu bbanka eno. Yagasseeko nti baatutte nâ€™emiti gya zaabu abalirirwamu ddoola obuwumbi buna.Â\nAbalwanyi, aba Tuareg abeefaananyiriza Abakalamoja nga tebabeera wamu babeera babungeeta mu ddungu, kigambibwa nti Gaddafi abadde yabapangisa okuva mu Niger era ebyokulwanyisa bye bakozesa Â okumukuuma ye yabibawa. Baawerekedde mmotoka zino okuva munda mu Libya Â ne bazituusa ku nsalo we zaabadde zirindiriddwa amagye ga Gavumenti ya Niger abaaziwerekeddwa okuyingira mu Niger Â mu kwerinda okwâ€™amaanyi.\nCol. Al-Nadouri yagambye nti bateekateeka okuyingira ekibuga Bani Walid awatali kulwana okuva lwe bakkaanyizza nâ€™aba Gaddafi okubawa ekyaanya okuva mu kitundu kino.


By Samuel Balagadde Musasi wa Bukedde\nEKITONGOLE ky’omusolo ekya URA kikoze ekikwekweto ku mmotoka ez’ebbeeyi okuli n’eziriko nnamba z’amawanga ag’omuliraano eziri mu ggwanga mu bukyamu.\nMmotoka zino ezisukka mu 50 okusinga ziri mu bika bya Range Rover Vogue ne Sport eziriko nnamba z'amawanga ag'ebweru nga layisinsi ezizikkiriza okutambulira ku nguudo za Uganda zaggwaako ate ng'endala ziteeberezebwa okuba nga zabbibwa mu Bungereza.\nVincent Seruma, omwogezi wa URA yategeezezza nti waliwo n'emmotoka eziriko nnamba emmyuufu nga zino za Bannayuganda ababa baakomawo okuva wabweru w'eggwanga nga babadde nazo okumala ebbanga erisukka mu mwaka nga teziweerwanga musolo zaakwatiddwa kuba abamu babadde bazitunda nga tebamaze kutemya ku URA.\nMmotoka bwe ziva mu mannya gaabo abaazireeta ziba zirina okwanjulibwa mu URA ne zigerekerwa omusolo okusinziira ku mbeera gye ziba zirimu oluvannyuma ne ziweebwa nnamba ppuleeti ezaabulijjo.\nAgnes Nabwire akulira ebikwekweto ebifuuza ababbirira omusolo mu URA yagambye nti ezimu ku mmotoka zino bannannyini zo balina okulaga obukakafu nti zaabwe era bwe kinaabalema zaakutundibwa ku nnyondo n'endala zizzibweyo mu mawanga gye ziteeberezebwa okuba nga gye zabbibwa.\nMmotoka okuli nnamba ppuleeti ez'amawanga ag'omuliraano agali mu mukago gw'Obuvanjuba bw'Africa (East African Community) nga bannannyini zo balina okuzizzaayo, ziweebwa ekiseera kya myezi esatu okubeera mu Uganda.\nBuli mmotoka ebeera erina okusasula omusolo ogw'okweyambisa enguudo za Uganda gwa ddoola z'Amerika 20 buli mwezi ng'emyezi esatu bwe giggwaako, nnannyini yo alina okuziweera omusolo ne zissibwako nnamba puleeti za wano.


Bukedde Online - Omuntu owookusatu afudde olw’ettaka ly’e Kira erikaayanirwa!\nOmuntu owookusatu afudde olw’ettaka ly’e Kira erikaayanirwa!\nOlunaku lw'abazira: Gavumenti etaddewo emisingi...\nAbagagga baabano abagaba ng''ejjenje\nKALOLI Tabuta alina ettaka lya yiika 25 e Kyaliwajjala mu Kira Town Council. Kyokka ettaka lino lyakassa abantu basatu okuli n’omuvubuka Amos Ssebunnya eyaweebwa ekyapa ekyavaako akabasa. Kalondoozi wa Bukedde akulaze engeri ettaka lino gye lituusizza abantu abasoba mu mukaaga okusibwa, abalala bas\nKALOLI Tabuta alina ettaka lya yiika 25 e Kyaliwajjala mu Kira Town Council. Kyokka ettaka lino lyakassa abantu basatu okuli n’omuvubuka Amos Ssebunnya eyaweebwa ekyapa ekyavaako akabasa.\nKalondoozi wa Bukedde akulaze engeri ettaka lino gye lituusizza abantu abasoba mu mukaaga okusibwa, abalala basatu ne bayiirwa asidi!\nABANTU abaakafa olw’ettaka lya yiika 25 eriri ku bbulooka 222, plot 96 e Kyaliwajjala mu Kira Town Council lino baweze basatu, okuli ne Amos Ssebunnya, mutabani wa Tabuta ayitibwa Stephen Lubega gwe yali asingidde ekyapa ky’ettaka lino erifuuse ndibassa naye okufa!\nSsebunya yafa mu ngeri etategeerekeka nga kigambibwa nti olumbe olwamutta yaluggya ku muntu omu gwe yali agenze okusisinkana ku nsonga z’ettaka lino n’akomawo ng’akaaba omugongo n’okuziyira era yamalawo akaseera katono n’afa.\nOmusango Kaloli Tabuta gwe yawaabira Mutwalib Kaboggoza okumubbira ettaka lye oguli ku nnamba 0050/2012 gwali gugenda mu maaso nga Kaboggoza (omutuuze w’e Namugongo ku muzikiti), Muky. Resty Kiguli (omukungu mu ofiisi ya Pulezidenti), omuwandiisi w’ebyapa Edwin Muhereza n’abalala baawa obujulizi mu kkooti.\nKkooti yali esazeewo Ssebunnya agende agibuulire engeri ekyapa gye kyatambulamu wabula n’afa ng’ebula mbale agende mu kkooti. Ssebunnya yali ayitiddwa mu kkooti nga January 30, 2012 wabula n’afa nga November 25, 2011!\nOno mwannyina wa Amos Ssebunnya eyafa mu ngeri eyeewuunyisa. Ono ennaku zino ali mu kutya kubanga waliwo abamusaba ebiwandiiko (amannya ngasirikidde) mwannyina bye yaleka ebyekuusa ku musango guno. Agamba:\nSsebunnya ye yalina ekyapa, naye twamala kulaba Tabuta ng’azze ne mutabani we Stephen Lubega (baamusibira Luzira) eyali akisingidde Ssebunnya era teyegaana wabula yabagamba nti bamuwe ssente ze olwo alyoke abawe ekyapa kyabwe.\nMu kiseera ekyo, waliwo abantu abaali batandise okujja nga baagala ekyapa kino naye nga tebategeerekeka bulungi. Kino kyatiisa nnyo maama kubanga abantu bano baali bayinza okutulumba ekiro ne bamubbako ekyapa.\nOlw’okuba nga twali tumanyi Muky. Kiguli nti yali akola mu ofiisi ya Pulezidenti ate nga yali atera okuyingira mu nsonga z’ebyettaka okuyamba abantu, twafuna ekirowoozo tumuwe ekyapa akituterekere.\nNze, Ssebunnya n’omusajja omulala gwe twayitanga Ssaalongo Mayembe (yabula) eyali akola mu ppaaka ya loole e Kireka, twesitula ne tugenda mu maka ga Muky. Kiguli ne tumubuulira ensonga eno era n’akkiriza okukitereka wabula kyasooka kuggyibwamu kkopi.\nEKYAPA KYALI KYA YIIKA 25\nEkyapa kino nze nnakyetegereza bulungi nga tukiwa Muky. Kiguli era kyali kiriiriddwaako enkuyege, nga kikadde nnyo era nga kyali kikyusiddwa omulundi gumu nga kiggyiddwa mu mannya ga\nBenidicto Sajjabi ne kiteekebwa mu mannya ga Kaloli Tabuta.\nMunda mwalimu akapapula akaali aka langi ya pinka. Era bwe twali tukitwala ewa Muky. Kiguli, twakatwaliramu.\nLwali lumu Tabuta yajja ne mutabani we Lubega, nga baagala okutwala ekyapa kyabwe maama n’abagamba nti kyali wa Muky. Kiguli era maama yali abatwala ewa Muky Kiguli naye ne batyayo.\nWaliwo abantu abaatandika okulinnya Ssebunnya akagere ne bamukwata enfunda eziwera.\nBaasooka kumukwatira Kireka n’atukubira essimu ng’agamba nti baali baagala kumutta ne tusitukiramu ne bamuta. Olulala baamukwatira mu Kampala ne bamutwala ku poliisi ya CPS nga baagala abawe ekyapa!\nBwe twalaba biri bityo, twagenda ewa Muky. Kiguli atuwe ekyapa tukiweeyo balekere awo okutulugunya Ssebunnya wabula Muky. Kiguli n’atugamba nti yali akiwadde Mamerito Mugerwa!”\nKyokka mu kkooti ku musango Kaloli Tabuta gwe yawaabira Mutwalib Kaboggoza (criminal case) nnamba 0050/2012, omulamuzi Sylvia Nabaggala alyoke yejjeereze Kaboggoza, Muky. Kiguli yawa obujulizi nti baagenda okumuwa ekyapa kyali kya yiika munaana ku block 222 plot 2100.\nMUKY. Kiguli yawa obujulizi nti ekyapa yakiwa Mamerito n’akola n’obuwandiike ng’akitwala nga January 26, 2007 era ne yeegaana nti ye yali talabanga ku kyapa ekya block 222 plot 96.\nKyokka abooluganda lwa Ssebunnya balumiriza nti baamuwa ekyapa kya yiika 25 nga kikadde!\nNankabirwa agamba: Twagenda okuddamu okuwulira nti ekyapa Mamerito kye yali atwalidde Tabuta kyali kya yiika munaana era nga kipya. Kino kyatwewuunyisa nnyo ne tugenda ewa Muky. Kiguli ne tubimunnyonnyola.\nYeekangabiriza nti, ‘Eh, nze ekyo ekikadde nga sikirina, nze nnalina kipya ekya yiika omunaana!’. Okwongera okumukakasa nti ekyapa kye twamuwa kyali kya yiika 25, twamuwaako kkopi emu ku ezo ze twayokyamu mu kyapa ekyo n’agitwala n’agamba nti ajja kunoonyereza kyokka n’okutuusa kati tabangako ky’akolawo!\nWe nnategeerera nti waliwo ekitaali kirambulukufu, Muky. Kiguli yatandika okugamba maama ebigambo by’alina okwogera mu kkooti kyokka maama yalina ebintu bye yali ajjukira n’agezaako okubijjukiza Muky. Kiguli wabula ye n’amugaana okubyogera.\nYatandika n’okutumenyera engeri ekyapa gye kyali kitambuddemu nga bakitemyetemyemu, ng’abantu b’atugamba tetubamanyi.\nOKUFA KWA SSEBUNNYA\nSsebunnya yasooka n’akaaba omugongo ogwali gumuluma, ekyamuwaliriza okuva ewuwe n’ajja ewa nnyina e Kyaliwajjala. Ekyava mu kulumwa omugongo, ekitundu okuva mu kiwato okudda wansi kyafa nga takyakiwulira era nga basitula musitule.\nAwo yatandika okuzimba ebintu mu bulago ebitategeerekeka.\nNze nnali nzijjanjaba Ssebunnya era lumu nnamuleka mu nnyumba ng’ali ne mukyala we ne nzijja ku kkubo we nnali nkolera.\nWaliwo omusajja eyajja ne yeeyanjula nti yali musawo era yali asindikiddwa akebere obulwadde obwali buluma Ssebunnya. Yaggyayo empiso n’agimukuba mu bulago nze nagenda okudda nnasanga agimusikamu!\nNamubuuza ekyali kimukubisa omulwadde empiso nga teyeeyanjudde n’angamba nti yali atumiddwa era n’adduka. Waayitawo akaseera katono n’afa!\nMuky. Kiguli yang’amba wiiki ewedde nti Ssebunnya ne maama we baamutuukirira nga batidde okutereka ekyapa awaka era ye yagamba Tabuta nti ye yalina ekyapa wabula Mamerito n’akitwala. Kyokka ku luno bwe nnamutuukiridde yang’ambye: Lwaki ompandiikako? Osaana kukolimirwa ofe bufi!”\nBwe nnazzeemu okukubira Muky. Kiguli okumubuuza lwaki obujulizi bwe yawa mu kkooti bwali bulaga ekyapa kye baamuwa kyali kya yiika 8 kyokka bo abaakimuwa nga balumiriza nti kyali kya yiika 25 era nga kikadde, yanzizeemu bwati:\nBwe baba nga baali bookezzaamu kkopi gye bampa, bagireete ng’obujulizi! Nze ekyapa kye nnawa Mamerito sijjukira oba kyali kipya oba kyali kikadde!\nOluvannyuma Muky. Kiguli yampadde omuwala gwe ssaategedde mannya eyang’ambye;\nGgwe ow’amawulire okola ng’ani mu nsonga eno? Omukazi mulwadde, munaamuleetera okufa nga tannatuuka! Lwaki weefudde mbega!\nNnannyini ttaka apooca e Mulago\nMBEGA wa poliisi Balyejukya yajuliza n’omusango omulala ogwawawaabirwa Ssentebe wa Kira Town Council, Mamerito Mugerwa ogwa Uganda vs Mamerito 535/ 2011 ng’avunaanibwa okukyusa ekyapa ky’ettaka lino kye yaggya ewa Muky. Kiguli (ekya yiika omunaana) n’akyusaako yiika nnya!\nYakissa mu mannya ga J Muhaya, oluvannyuma lw’omuwandiisi w’ebyapa okutegeeza nti Mamerito ye yagenda mu ofiisi z’ettaka ng’akyusa ekyapa kino newankubadde nga teyakissa mu mannya ge!\nKyokka omulamuzi Francis D Matenga teyakwatibwa nsonyi n’amwejjeereza ng’agamba nti teyalina musango gwa kwewozaako!\nEkyapa kyali kiwandiikiddwa mu mannya ga J Muhaya ku Instr. nnamba KLA 349112. Kyaliko endagiriro ya J Muhaya eya P.o Box 25440, Kampala eyali eya kkampuni ya Seroma etunda sseminti.\nKyokka John Muhaya (akola ku Seroma) bwe yabuuzibwa mu kkooti engeri gye yafuna ettaka lino yategeeza nti tagulanga ttaka mu kitundu ekyo era bwe yaleetebwa mu kkooti yabyegaana!\nKyokka looya wa Mamerito ayitibwa Brian Ophieno yategeeza kkooti nti ye owaabwe eyali nnannyini ttaka lino yali J. Muhaya ekyali kitegeeza nti yali ayinza okubeera Julius oba erinnya lyonna eritandika ne J!\nEkyewuunyisa, omulamuzi Matenga mu kifo ky’okuteeka Mamerito ne looya we ku nninga baleete J. Muhaya, gwe boogerako yasalawo nti Mamerito teyalina musango gwa kwewozaako, bwe lityo ettaka lya Tabuta erimu ne ligenda bwe lityo!\nOmulamuzi Sylvia Nabaggala eyali omulamuzi ku kkooti ya Buganda Road, ng’amaze okuwulira vulugu yenna ali mu musango, n’okupangapanga kwonna, yasalawo nti Kaboggoza gwe baali bawawaabidde teyalina musango!\nOluvannyuma Nabaggala yakyusibwa n’azzibwa mu kkooti e Nakawa, kati ali Luweero!\nW’osomera bino nga nnannyini ttaka, Kaloli Tabuta ali ku ndiri mu ddwaaliro e Mulago.\nAgamba nti abaserikale ku poliisi y’e Kira baamukwata ne bamusibira mu kaduukulu kaabwe, ate ne bayingiza evvubuka eryamukuba agakonde ekiro kyonna! Akulira bambega ku poliisi eno, Frederick Wetaya yabyegaanyi!